Empleados, opisyales kan LGU SB nag-pepenetencia na daing sueldo\nDai pa na-semana santa alagad maabot sa 60 mga empleados asin opisyales kan Sangguniang Bayan kan Pili, Camarines Sur magpapadagos sa pag-penetencia sagcod na magutom nin huli ta aabuton na nin sarong bulan dai pa nagsusueldo.\nAn naging ugat kaini iyo an suspension kan Capitolyo Provincial ki Alcalde Tomas Bongalonta Jr., dawa nakabuelta na sa puesto kan Marso 8 matapos makarecibe nin ‘‘stay order’’ hali sa Department of Interior and Local Government, sabi ni Consejal Francis Belen.\nAlagad segun sa consejal an problema iyo an pagpadagos sa puesto ni Bise Alcalde Marivic Solano na nagsasayumang magbutas kan posisyon bilang acting mayor.\nNakaisip nin solusyon an Sangguniang Bayan nagpasar nin resolusyon na nagdedesignar ki Consejal Roger Regundola bilang acting presiding officer asin awtorisado na magpirma sa transaksyon kan tsike sa saindang depository bank.\nKatuyohan kaini nganing makasueldo na an apektadong mga empleados, casual asin job order maging opisyales kan SB alagad an pirma ni Regundola dai man pigreconesir kan bangko na hinahagadan nin documento hale sa DILG na siya an karibay ni Solano bilang acting vice mayor.\nNag-untol an transaksyon sa bangko nganing maka-withdraw nin cash na pansueldo.\nNangapudan si Belen na siya naghelig na ngani bilang acting vice mayor bilang pagrespeto matapos marecibe ni Bongalonta an ‘‘stay order’’ hale sa DILG tolos siyang nagbuelta sa puestong consejal.\nNganing matapos na an problema asin dai magkagurotom an pobreng empleados dapat magbalik na sa tukawan bilang bise alcalde si Solano, sabi pa.\nSa paliwanag ni Solano na saiya sanang sinusunod an legal advice kan abogado kun tano ta dai dapat magbutas sa puesto.\nSinabi pa na kun igwa nang orden hali sa DILG na magbalik na siya sa tukawan kan bise alcalde iyo an dapat masunod.\nSi Bongalonta na isyuhan nin duwang bulan na preventive suspension ni Gobernador Migz Villafuerte puon na marecibe niya kan Febrero 15 asin dapat magpaso sa Abril 15 na iyo man ini an mawot masunod kan acting vice mayor. (dpa)


SA ELEKSYON SA 2022: Luigi, LRay mayong kalaban\nAndaya tubod na may malaban sa mag-ama\nPosibleng mayo nang candidato an oposisyon sa Camarines Sur nganing iyo an ilaban ki Luigi Villafuerte bilang candidatong gobernador sa eleksyon sa Mayo 9, 2022 alagad ultimo diya ngunian na Septiembre 30 an hinahalat ni dating Congresista Rolando Andaya Jr. nganing magparehistro sa Comelec, Magarao, CSur si Bise Presidente Leni Robredo para calificado magdalagan sa cargong gobernador.\nMaging an saiyang ama na si 2nd District Congressman LRay Villafuerte mayo nang nagbubutwang pangaran hale sa oposisyon mantang dai na nagpapaheling si dating Congresista Dato Arroyo nganing magpasabot sa saiyang mga lider na mabalik sa laban sa politica.\nSi Vokal Romulo Hernandez kan segundo distrito kan Camarines Sur asin saro sa mga lider sa politica kan mga Villafuerte nagtutubod na mayo nang kalaban sa eleksyon an mag-amang Villafuerte mantang sagcod sa sinusurat an baretang ini mayo pang naglalangtad nganing magpahayag kan saindang intensyon na mag-file nin COC sa Comelec.\nSa Oktubre 1 hasta Oktubre 8, 2021 iyo na an pagplantiar nin certifico de candidatura sa Comelec kan mga candidato nasyonal asin lokal.\nSinabi ni Dating Congresista Nonoy Andaya sa miembros kan media kasuodma na mapuli na sa Magarao an bise presidente alagad sagcod kasuodmang hapon mayong kumfirmasyan sa VP maging sa saiyang staff mantang mayong schedule na magpuli digdi sa Camarines Sur nganing magpa-rehistro sa Comelec Magarao.\nKun dagos nang dai magbutwa sa Camarines Sur ngunian na aldaw, Septiembre 30 si VP Robredo mayo nang imamanok an Anduyog Party contra ki Luigi na tugang kan magraduar nang Gobernador Migz Villafuerte na madalagan sa cargong congresista sa Rinconada district laban ki Alcalde Madel Alfelor kan Ciudad nin Iriga.\nNagluwas man an pangaran ni Bise Gobernador Imelda Papin na puedeng magdalagan sa cargong gobernador kasunod kan saiyang mga pahayag na duwang presidentiable an nag-iimbitaran sa saiya na magcandidatong gobernador alagad nagsayumang magkunfirmar kun saiyang lalabanan an tugang ni Gob Migz.\nNagkaperang mga alcalde asin politico an nag-aalok sa bise gobernador nganing panginotan an grupo kan oposisyon alagad dai pang pinal na desisyon asin sagcod sa ngunian siya pa an ka-tandem ni Luigi.\nDinagdag pa kan dating Majority Leader sa Camara-Baja na si dating 2nd district congressman Dato Arroyo mapuli sa Libmanan, Camarines Sur nganing labanan si Diputado LRay, alagad an saiyang mga lider dai aram kun mapuli an dating lehislador.\nSi Andaya iyo an pig-endorsar na interim na candidatong gobernador kan Anduyog Party alagad nagsibog pabor ki VP Leni nganing liwat magdalagan bilang representante kan premir distrito kan Camarines Sur.\nAn tugang kan paluwason nang gobernador nakaka-bentaje na sa amay na pagcampanya mantang haros malibot na niya an maabot sa 1,036 na barangay kan 35 municipalidades asin sarong ciudad sa Camarines Sur. (DPA)


MOSIAH TSAPTER 18\nSi Alma patago na nagtutukdo --- Saiyang pinagtukdo an tipan nin pagbubunyag asin nagparabunyag sa may tubig nin Mormon --- Saiyang pinag-organisa an Simbahan ni Cristo asin nag-ordina nin mga kapadean --- Sinda nagsurosuportaran sa saindang mga sadire asin nagparatukdo sa mga katawohan --- Si Alma asin an saiyang mga katawohan nadurulag gikan ki hadeng Noah pasiring sa kaparangan.\nAsin ngonian, ini nangyaring naglipas na si Alma, na nakadulag gikan sa mga surugoon ni hadeng Noah, nagsolsol kan saiyang mga kasalanan asin kadaendatahan, asin patagong nakisumaro sa kairibahan nin mga katawohan, asin nagpoon sa pagtukdo nin mga tataramon ni Abinadi ---\n2 Iyo, idtong manungod sa bagay na maabot pa sana, asin man idtong manungod sa pagkabuhay-liwat kan mga gadan, asin an pagtutubos kan mga katawohan, na iyo dapat na pagdarahon na mangyari sa paagi nin kapangyarihan, asin mga kasakitan, asin kagadanan ni Cristo, asin an saiyang pagkabuhay-liwat asin an pagpa-itaas pasiring sa langit.\n3 Asin habang kadakul na gayo an gustong magdangog kan saiyang tataramon siya nanggad nagtutukdo. Asin siya patagong nagtutukdo sainda, na tanganing dae makaabot sa kaaraman kan hade. Asin kadakul an nagtubod sa saiyang mga tataramon.\n4 Asin ini nangyaring naglipas na habang kadakul an mga nagtutubod sa saiya nagpaduman sinda sa sarong lugar na inaapud na Mormon, nakaresibe kaining pangaran gikan sa hade, habang ini yaon sa mga pag-ultanan nin daga na pinagkatiriponan, sa pag-agi nin mga panahon o sa kapanahunan, nin mga layas na mga hayop.\n5 Ngonian, igwa kaidto sa Mormon nin sarong kaburabodan nin purong tubig, asin si Alma duman nagpasiriring, duman sa harani sa tubig na may sarong patanuman nin saradit na mga kahoy, kun saen saiyang itinago an saiyang sadire kun aldaw gikan sa mga pinagpaharanap kan hade.\n6 Asin ini nangyaring naglipas na habang kadakul an nagtutubod sa saiya nagpasiriring duman tanganing dangogon an saiyang mga tataramon.\n7 Asin ini nangyaring naglipas na pagkatapos nin kadakul na mga aldaw igwa na nin awad-awad na bilang na nagkasararong nagtitiripon sa may lugar na Mormon, na tanganing dangogon an mga tataramon ni Alma. Iyo, an gabos nagkasararong nagkatiripon sa nagtutubod sa saiyang mga tataramon, sa pagdangog saiya. Asin siya nanggad nagtukdo sainda, asin nagpahayag sa sainda nin pagsosolsol, asin pagtutubos, asin pagtubod sa Kagurangnan.\n8 Asin ini nangyaring naglipas na siya nagsabi sa sainda: Hilnga, uya an mga tubig nin Mormon, (nin huli ta iyo ini an kaapudan kaini) asin ngonian, ta kamo nagmamawot na magdulok pasiring sa pangangataman nin Diyos, asin aapudon na saiyang mga katawohan, asin may kagustuhan na magdadara nin mga kagabatan nin saro sa lambang saro, na tanganing sinda magin mga liwanag;\n9 Iyo, asin may kagustuhan na makimondo sa sainda na mga nagmumundo; iyo, asin makidumamay sa sainda na nagtitindog sa pangangaipo nin pakidumamay, asin manindugan bilang mga testigo nin Diyos sa gabos na mga panahon asin sa gabos na mga bagay, asin sa gabos na mga lugar na tanganing sinda puwedeng makalaog, maski hanggan sa kagadanan, na kamo puwedeng tubuson nin Diyos, asin magin kabilang sa sainda sa enot na pagkabuhay-liwat, na tanganing kamo puwedeng magkamit nin buhay na daeng kasagkoran ---\n10 Ngonian ako masabi sa saindo, kun iyo ini an magin kamawotan kan saindong mga puso, ano baya an makapagpugol na tanganing mabunyagan sa pangaran nin Kagurangnan, bilang sarong testigo sa atubangan niya na tanganing kamo makalaog na sa sarong tipan sa saiya, na tanganing kamo magsiserbe saiya asin magsunod sa saiyang mga kasugoan, na tanganing saiyang maipabulos an saiyang Espiritu na may sobrang kasaganaan para sa saindo?\n11 Asin ngonian kan an mga katawohan nadangog an mga tataramon na ini, sinda nagparalakpak kan saindang mga kamot sa kaogmahan, asin nagkururahaw: Iyo ini an kamawotan kan samuyang mga puso.\n12 Asin ngonian ini nangyaring naglipas na si Alma nagkua ki Helam, siya bilang saro sa maeenot, asin nagpaduman asin nagtindo sa tubig, asin nagkurahaw, na nagsasabi: O Kagurangnan, pabulusa an saimong Espiritu sa saimong surugoon, na tanganing saiyang mahimo an gibong ini na may bilog na kabanalan nin puso.\n13 Asin kan siya nakapagtaram na kaining mga tataramon, an Espiritu nin Kagurangnan napasaiya, asin siya nagsabi: Helam, ako magbubunyag saimo, na may autoridad gikan sa Makapangyarihan na Diyos, bilang sarong testimonya na ika naglaog sa sarong tipan na magsirbe saiya hanggan sa ikaw magadan bilang sarong mortal sa hawak; asin na lugod an Espiritu nin Kagurangnan maipabulos sa saimo; asin lugod siya an magawad saimo nin buhay na daeng kasagkoran, sa paagi nin pagtubos ni Cristo, na iyo siya an nag-andam magpoon pa sa pundasyon nin kinaban.\n14 Asin pagkatapos na si Alma makapagtaram kaining mga tataramon, sabay si Alma asin si Helam na naglublob pairarom sa tubig; asin sinda naghawas asin nagbuhat paluwas sa tubig na nag-oogma, nin huli sa kapanoan nin Espiritu.\n15 Asin giraray, si Alma nagkua nin saro man, asin nagpaduman sa ikaduwang pagkakataon sa may tubig, kaya lang siya dae naglublob kan saiyang sadire giraray sa tubig.\n16 Asin sa arog kaining manera siya nagbunyag sa lambang saro na nagpasiriring duman sa lugar nin Mormon; asin sinda nagbilang nin dos siyentos asin apat na mga kalag; iyo, asin sinda binunyagan sa mga tubig nin Mormon, asin napanong gayo nin grasya nin Diyos.\n17 Asin sinda inapud na Simbahan nin Diyos, o an Simbahan ni Cristo, magpoon sa panahon na idot sagkod pa man. Asin ini nangyaring naglipas na siirisay man an nabunyagan sa paagi nin kapangyarihan asin autoridad nin Diyos idinadagdag sa saiyang simbahan.\n18 Asin ini nangyaring naglipas na si Alma, na igwa nin autoridad gikan sa Diyos, nag-ordina nin mga kapadean; maski sarong pade sa lambang singkuwentang bilang naggibo niyang ordinahan na tanganing magbalangibog sa sainda, asin tanganing magtukdo sainda manungod sa mga bagay na tungkol sa kahadean nin Diyos.\n19 Asin asiya nagsugo sainda na dapat mayo sindang itutukdo kundi an mga bagay sana na saiyang itinukdo, asin idtong mga itinaram sa paagi nin mga nguso kan mga banal na propeta.\n20 Iyo, siya nagsugo pa sainda na mayo sindang ipapahayag kundi idto sanang tungkol sa pagsosolsol asin an pagtubod sa Kagurangnan, na iyo an nagtubos sa saiyang mga katawohan.\n21 Asin siya nagsugo sainda na dapat mayong pag-iiriwal-iwal sa lambang saro sainda, algad dapat maghiling sinda sa paabuton pa sana na igwa nin sarong mata, igwa nin sarong pagtubod asin sarong bunyag, na an mga puso ninda binurogkos nin pagkasararo asin may pagkamoot an saro sa lambang saro.\n22 Asin kaya siya nagsugo sainda na magbalangibog. Asin kaya sinda nagin mga kaarakian nin Diyos.\n23 Asin siya nagsugo sainda na dapat nindang obserbaran an aldaw nin sabbath, asin gibohon ining banal, asin man kada aldaw dapat sindang magpasalamat sa Kagurangnan saindang Diyos.\n24 Asin siya nagsugo sainda na an mga kapadean na saiyang inordinahan dapat na magtrabaho gamit an saindang sadireng mga kamot para sa saindang sadireng suporta.\n25 Asin nagkaigwa nin sarong aldaw sa lambang semana na pinalaen na tanganing sinda dapat na magkatiripon-tipon kan saindang mga sadire tanganing magtukdo sa mga katawohan, asin tanganing magsamba sa Kagurangnan saindang Diyos, asin man, pirme sana na uyon sa saindang kakayahan, na mag-asembliya kan saindang mga sadire sa pagtitiripon-tipon.\n26 Asin an mga kapadean dae mag-aasa sana sa mga katawohan para sa saindang mga pangangaipo; alagad sa saindang kapagalan sinda makakaresibe nin Grasya nin Diyos, na sinda magin mga makukusog sa Espiritu, na igwa nin kaaraman sa Diyos, na tanganing sinda puwedeng magtukdo na may kapangyarihan asin autoridad gikan sa Diyos.\n27 Asin giraray si Alma nagsugo na an mga katawohan nin simbahan dapat na matinao-taohan kan saindang mga pagsasadire, an lambang saro uyon sa saindang kaigwahan; kun siya igwa nin mas na kasaganaan siya dapat na magtao nin mas na kasaganaan; asin sa saiya na may kadikit sana, kadikit man an hahagadon saiya, asin sa saiya na mayo talaga dapat na tawan.\n28 Asin kaya sinda dapat na magtao kan saindang mga pagsadire sa saindang sadireng libreng kagustuhan asin marhay na pagmamawot para sa Diyos, asin sa mga kapadean na nangangaipong gayo, iyo, asin sa lambang nangangaipo, na hubang kalag.\n29 Asin ini an saiyang sinabi sainda, bilang sinugo nin Diyos; asin sinda nagralakaw sa katanusan sa atubangan nin Diyos, nagpatinao-taohan sa lambang saro pareho sa temporal asin espirituwal na paagi na uyon sa saindang mga pangangaipo asin saindang mga kaipuhanan.\n30 Asin ngonian ini nangyaring naglipas na gabos na ini ginibo sa Mormon, iyo, sa paagi kan tubig nin Mormon, sa kakahuyan na harani sa mga tubig nin Mormon; iyo, an lugar nin Mormon, an mga tubig nin Mormon, an kakahuyan nin Mormon, anong gayon ninda sa mga mata ninda na iyo an nagmuklat sa kaaraman kan saindang Paratubos; iyo, asin gurano kapalad sinda, nin huli ta sinda magkakanta sa saiyang kaomawan sagkod pa man.\n31 Asin an mga bagay na ini nangyari sa may hangganan nin kadagaan, na tanganing sinda puwedeng dae makaabot sa kaaraman kan hade.\n32 Alagad hilnga, ini nangyaring naglipas na an hade, na nakaaram na tungkol sa sarong mobemiyento sa kairibahan nin mga katawohan, nagpadara kan saiyang mga surugoon sa pagmasid sainda. Kun kaya sa kaaldawan na sinda mag-asembliya kan saindang mga sadire sa patiripon na tanganing magdangog kan tataramon nin Kagurangnan sinda nadiskubre na nin hade.\n33 Asin ngonian an hade nagsabi na si Alma pinupukaw an mga katawohan sa pagrebelde laban saiya; kun kaya saiyang ipinadara an sayang hukbo tanganing destrosohon sinda.\n34 Asin ini nangyaring naglipas na si Alma asin an mga katawohan nin Kagurangnan binaretaan manungod sa paabuton na mga hukbo nin hade; kun kaya saindang iniripos an saindang mga tolda asin an saindang mga tolda asin an saindang mga pamilya asin pagharale pasiring sa kaparangan.\n35 Asin sinda igwa nin bilang na mga apat na gatos asin singkuwentang mga kalag.\n# posted by Unknown @ 5/21/2005 10:53:00 AM\nMOSIAH TSAPTER 15\nPaano si Cristo nagin parehong an Ama asin an Ake --- Siya maghihimong magtagapagpatahaw asin magpapasan kan mga kalapasan kan saiyang mga katawohan --- Sinda asin an gabos na mga banal na propeta iyo an saiyang banhi --- Siya an nagdara na mag-abot an pagkabuhay-liwat --- An saradit na mga kaakian igwa nin buhay na daeng kasagkoran.\nAsin ngonian si Abinadi nagsabi sa sainda: Ako nagmamawot na kamo makakasabot na an Diyos mismo mababa na kaibahan kan mga ake nin tawo, asin iyo an matubos kan saiyang mga katawohan.\n2 Asin nin huli ta siya mag-eerok sa laman siya pag-aapudon na Ake nin Diyos asin ipinasakop an laman sa kamawotan kan Ama, kaya nagin an Ama asin an Ake ---\n3 An Ama, nin huli ta pinaglihi sa paagi kan kapangyarihan nin Diyos; asin an Ake, nin huli kan laman; kun kaya nagin an Ama asin Ake ---\n4 Asin sinda sarong Diyos, iyo, an iyo man sanang gayong Ama na Daeng Kasagkoran nin kalangitan asin kan kinaban.\n5 Asin kaya an laman nagin yaon sa kamawotan nin Espiritu, o an Ake sa Ama, bilang sarong Diyos, na magtitios sa mga tentasyon, asin dae nagpadara sa tentasyon, alagad nagtios sa saiyang sadire mismo na pagparatuya-tuyaon, asin pagparapakulan, asin pinalaen paluwas, asin dae pinag-ako kan saiyang mga katawohan.\n6 Asin pagkatapos kaini gabos, pagkatapos na maggibo nin kadakul na darakulang mga milagro sa mga kaakian nin mga tawo, siya dadarahon, iyo, magin arog sa sinabi ni Isaias, bilang sarong karnero sa atubangan nin paragupit na dae naggigirong, kaya dae niya binubuka an saiyang nguso.\n7 Iyo, sa arog kaini siya dadarahon, ipapako sa krus, asin gagadanon, an laman na ipinatunod duman sa kagadanan, an kamawotan kan Ake na pinangingibabawan kan kamawotan kan Ama.\n8 Asin kaya an Diyos iyo an nagbaak kan mga gapos nin kagadanan, nagkamit nin kapangganahan na iyo an mangibabaw sa kagadanan; ipinagtao sa Ake an kapangyarihan na magin tagapagpatahaw para sa mga kaakian nin mga tawo---\n9 Bilang naipagpalangkaw na sa langit, na igawa nin mga kalamnan nin pagkaherak; bilang may kapanoan nin pagkamaherakon para sa mga kaakian nin mga tawo; magtitindog sa katahawan ninda akin kan hustisya; bilang iyo an nakapagbaak kan mga gapos nin kagadanan, nagdara sa saiyang sadire kan saindang kadaendatahan asin kan saindang mga kalapasan, bilang iyo an nagtubos sainda, asin iyo an nakapagpakontento kan mga pangangaipuhan kan hustisya.\n10 Asin ngonian ako mataram sa saindo, siisay baya ang magdedeklara kan saiyang henerasyon? Hilnga, ako mataram sa saindo, na kun an saiyang kalag iyo an ginibo bilang sarong dulot para sa kasalan saiyang mahihiling an saiyang banhi. Asing ngonyan ano an saindong masasabi? Asin siisay an magigin banhi niya?\n11 Hilnga ako mataram saindo, na an siisay man saindo an nakadangog kan mga tataramon nin mga propeta, iyo, an gabos na banal na mga propeta na iyo an nagpropesiya mapanungod sa pag-abot nin Kagurangnan --- ako mataram sa saindo, na an gabos saindo na nakapagdangog na sa saindang mga tataramon, asin nagtubod na an Kagurangnan iyo an magtutubos kan saiyang mga katawohan, asin nagmawot na sa pag-abot kan aldaw na iyan para sa sarong kapatawadan kan saindang mga kasalanan, ako masabi sa saindo, na iyo ini an saiyang mga banhi, o sinda iyo an mga tagapagmana kan kahadean nin Diyos.\n12 Nin huli ta iyo ini sinda na an mga kasalan saiyang pinagpasan; iyo ini sinda na para sainda siya nagpakagadan, tanganing tubuson sinda gikan sa saindang mga kalapasan. Asin ngonian, bako daw na sinda iyo an saiyang banhi?\n13 Iyo, asin bako daw na an mga propeta, an lambang saro na nagbuka kan saindang mga nguso tanganing magpropesiya, na dae nahulog pasiring sa kalapasan, an boot kong sabihon an gabos na banal na mga propeta maski kaidtong an mundo nagpoon? Ako masabi sa saindo na sinda iyo an saiyang banhi.\n14 Asin iyo ini sinda na iyo an nagbalangibog nin katuninongan, iyo an nagdara nin marhay na mga baretang marhay, iyo an nagbalangibog nin kaligtasan; asin nagsabi sa Sion: An saimong Diyos iyo an naghade.\n15 Asin O ano daw kagayon sa ibabaw nin mga kabukidan an saindang mga bitis!\n16 Asin giraray, ano daw kagayon sa ibabaw nin mga kabukidan an mga bitis ninda na iyo sana an sigeng nagparabalangibog nin katuninongan!\n17 Asin giraray, ano daw kagayon sa ibabaw nin mga kabukidan an mga bitis ninda na iyo ngonian asin sa paabuton pa an nagharubay nin katuninongan, iyo, magpoon ngonyan na panahon na paabuton pa sana asin sagkod pa man.\n18 Asin hilnga, ako masabi sa saindo, bako lang ini gabos. Nin huli ta o ano daw kagayon sa ibabaw nin mga kabukidan an mga bitis niya na nagparadara nin marhay na mga bareta, na iyo an pundador nin katuninongan, iyo, maski an Kagurangnan, na iyo an nagtubos kan saiyang mga katawohan; iyo, siya na iyo an nagregalo nin kaligtasan sa saiyang mga katawohan;\n19 Nin huli ta kun bako sa pagtubos na saiyang ginibo para sa saiyang mga katawohan, na iyo an pinag-andam gikan pa sa pundasyon kan kinaban, ako masabi sa saindo, kun bako nin huli kaini, an bilog kuta nang lahi nin mga tawo napahamak na.\n20 Pero hilnga, an mga gapos nin kagadanan huhubadon, asin an Ake maghahade, asin igawa nin kapangyarihan labaw pa sa mga gadan; kun kaya, siya an naghimo na mangyari an pagkabuhay-liwat kan mga gadan.\n21 Asin magkakaigwa nin pagkabuhay-liwat, maski sarong enot na pagkabuhay-liwat; iyo, maski sarong pagkabuhay-liwat ninda na kaidto, asin sinda ngonian, asin sinda magigin iyo, maski hanggan sa pagkabuhay-liwat ni Cristo --- nin huli ta sa arog kaini siya pag-aapudon.\n22 Asin ngonian, an pagkabuhay-liwat kan gabos na mga propeta, asin an gabos na nagtutubod kan saindang mga tataramon, o gabos sainda na nagsunod sa mga kasugoan nin Diyos, iyo an mabarangon sa enot na pagkabuhay-liwat; kun kaya, sinda an enot na pagkabuhay-liwat.\n23 Sinda binangon na tanganing mag-erok na kaiba an Diyos na iyo an nagtubos sainda; kaya sinda igwa nin buhay na daeng kasagkoran sa paagi ni Cristo, na iyo an naghubad kan mga gapos nin kagadanan.\n24 Asin iyo ini sinda na nagin parte kan enot na pagkabuhay-liwat; asin iyo ini sinda na nagkagaradan bago pa man mag-abot si Cristo, na yaon sa saindang ignoransiya, mayo pang kaligtasan an ipinapahayag sainda. Asin kaya an Kagurangnan an nagdara manungod sa restorasyon kan mga ini; asin sinda igwa nin parte sa enot na pagkabuhay-liwat, o magkaigwa nin buhay na daeng kasagkoran, bilang iyo an mga tinubos nin Kagurangnan.\n25 Asin an saradit na kaarakian man igwa nin buhay na daeng kasagkoran.\n26 Pero hilnga, asin an pagkatakot, asin an pangubog-kubog sa atubangan nin Diyos, nin huli ta kamo kaipong mangubog-kubog; nin huli ta an Kagurangnan dae nagtutubos sainda na nagrebelde laban sa iya asin nagadan sa saindang mga kasalanan; iyo, maski na ngani an gabos sainda na nagkaharamak na yaon sa saindang sadireng mga kasalan magpoon pa kaidtong kapinunan nin kinaban, na ginustong magrebelde laban sa Diyos, na nakakaaram sa mga kasugoan nin Diyos, asin habo nindang magsunod; iyo ini sinda na mayong parte sa enot na pagkabuhay-liwat.\n27 Kun kaya bako daw na maninigo na kamo mangubog-kubog? Nin huli ta an kaligtasan dae minaabot sa mga arog kaini; nin huli ta an Kagurangnan dae tinubos an mga arog kaini; iyo, ni an Kagurangnan makatubos sa mga arog kaini; nin huli ta siya dae makakakontra sa saiyang sadire man sana; nin huli ta siya dae makasayuma nin hustisya kun ini igwa nin pangangaipuhan.\n28 Asin ngonian ako masabi sa saindo na an panahon maabot na an kaligtasan nin Kagurangnan ipapahayag sa lambang nasyon, lahi, dila, asin mga katawohan.\n29 Iyo, an Kagurangnan, an saindong mga tagapagbantay maglalangkaw kan saindang boses; may boses na iribahan sa saindang pagkakanta; nin huli ta saindang mahihiling mata sa mata, sa panahon na an Kagurangnan dadarahon giraray an Sion.\n30 Makururahaw kamo sa kaogmahan, iribahan sa pagkaranta, kamo na mga wasak na lugar kan Jerusalem; nin huli ta an Kagurangnan iyo an nakidumamay sa saiyang mga katawohan, siya iyo an nagtubos kan Jerusalem.\n31 An Kagurangnan iyo an naghimong iwakat an saiyang banal na kamot sa mga mata kan gabos na mga nasyon; asin an gabos na mga katapusan nin kinaban iyo an makakahiling kan kaligtasan nin satuyang Diyos.\n# posted by Unknown @ 5/19/2005 02:10:00 PM\nMOSIAH TSAPTER 12\nSi Abinadi kinulong nin huli sa pagpropesiya manungod sa kapahamakan kan mga katawohan asin kan kagadanon ni hadeng Noah --- An mga palsong kapadean pinagbasa an mga kasuratan asin nagsagin-sagin na nagsusunod sa ley ni Moises --- Si Abinadi nagpoon sa pagtukdo sainda kan sampulong katugonan.\nAsin ini nangyaring naglipas na pagkatapos nin duwang taon na si Abinadi nagdulok sa sainda na nakabalatkayo, na tanganing dae siya mabisto; asin nagpoon sa pagpropesiya sa sainda, na nagsasabi: kaya an Kagurangnan iyo an nagsugo sakuya, na sinasabi --- Abinadi, lakaw asin magpropesiya ka kaining sakuyang mga katawohan, nin huli ta pinatagas ninda an saindang mga puso laban sa sakuyang mga tataramon; sinda dae nanggad nagsosolsol kan saindang mga mararaot na mga kaggibohan; kun kaya, Ako magpapadusa sainda sa sakuyang kaanggutan, iyo, sa sakuyang makuring kaanggutan magpapadusa ako sainda sa saindang mga kadaendatahan asin mga karigsokan.\n2 Iyo, herak man sa henerasyong ini! Asin an Kagurangnan nagsabi sakuya: Ibingat mo an saimong kamot asin magpropesiya ka na magsasabing: Kaya sabi nin Kagurangnan, ini mangyayaring maglipas na an henerasyong ini, nin huli kan saindang mga kadaendatahan, dadarahon sa pagka-uripon, asin sasampalingon sa pisngi; iyo, asin pahahaleon nin mga tawo, asin gagaradanon; asin an mga buwitre sa kahanginan, asin an mga ayam, iyo, asin an mga mababangis na mga hayop, iyo ang magkakakan kan saindang mga laman.\n3 Asin ini mangyayaring maglipas na an buhay ni hadeng Noah tatawan nin halaga na arog nin sarong bado na yaon sa laog nin sarong horno; nin huli ta maaaraman niya na ako an Kagurangnan.\n4 Asin ini mangyayaring maglipas ako maghahampak kaining sakuyang mga katawohan nin makuniot na mga kasakitan, iyo, nin taggutom asin nin mga peste; asin ako an maghihimo na sinda magtatangis sa bilog na lawig nin aldaw.\n5 Iyo, asin ako maghihimo na sinda magdadara nin mga kagabatan sa saindang mga likod; asin sinda pahahaleon arog kaidto na siring sa sarong hangal na asno.\n6 Asin ini mangyayaring maglipas na ako magpapauran nin yelo sa sainda, asin ini maghahampak sainda; asin sinda hahampakon man nin hangin gikan sa may sirangan; asin an mga insekto iyo an magpepeste man kan saindang daga, asin iyo an magkakakan kan saindang mga pananom.\n7 Asin sinda hahampakon nin sarong dakulang salot --- asin an gabos na ini gigibohon ko nin huli kan saindang mga kadaendatahan asin mga karigsokan.\n8 Asin ini mangyayaring maglipas na laen lang kun sinda magsosolsol ako mismo an magdedestroso sainda gikan sa lalawgon nin kinaban; alagad sinda magwawalat nin sarong rekord ninda, asin ako an mag-iingat kaiyan para sa ibang mga nasyon na iyo an magsasadire kan daga; iyo, maski ngani kaini ako maggigibo na ako an magbabalangibog kan mga karigsokan kaining mga katawohan sa ibang mga nasyon. Asin kadakul na mga bagay na si Abinadi iyo an nagpropesiya laban kaining mga katawohan.\n9 Asin ini nangyaring naglipas na sinda naanggot saiya; asin dinakop ninda siya asin dinara siyang nakagapos sa atubangan nin hade, asin nagsabi sa hade: Hilnga, kami nagdara nin sarong tawo sa atubangan mo na iyo an nagpropesiya nin maraot manungod kan saimong mga katawohan, asin nagsabi na an Diyos iyo an madedestroso sainda.\n10 Asin siya man nagpropesiya nin maraot manungod kan saimong buhay, asin nagsabi na an saimong buhay magigin arog kan sarong bado na yaon sa laog kan horno nin kalayo.\n11 Asin giraray, siya nagsabi na ika magigin arog nin sarong pungo, magin arog nin sarong alang na pungo nin kabukidan, na nadalaganan nin mga hayop asin natimak-timakan sa irarom kan mga bitis.\n12 Asin giraray, siya nagsabi na ika magigin arog kan mga burak nin sarong binit, na, kan ini hinog nang gayo, kun an paros maghuyop, ini minahulog sa lalawgon nin daga. Asin siya nagsagin-sagin na an Kagurangnan iyo an nagtaram kaini. Asin siya nagtaram na an gabos na ini mangyayari saimo laen lang kun ika magsosolsol, asin ini nin huli kan saimong mga kadaendatahan.\n13 Asin ngonian, O hade, ano baya an dakulang karaotan an saimong naginibohan; o ano baya an dakulang mga kasalan an ginibo kan saimong mga katawohan, na tanganing kita kokondenahon nin Diyos o paghusgaran kan tawong ini?\n14 Asin ngonian, O hade, hilnga kita mayo nin mga kasalanan, asin ika, O hade, dae nagkasala; kun kaya, an tawong ini nagputik manungod saimo, asin siya nagpropesiya nin daeng kamanungdanan.\n15 Asin hilnga, kita mga makukusog, kita dae dapat na mahulog sa kauripnan, o darahon bilang nasakupan kan satuyang mga kalaban; iyo, asin ika nag-unlad sa kadagaan, asin ikaw mag-aasenso pa.\n16 Hilnga, uya an tawo, kami an nagdara saiya sa saimong mga kamot; ika puwedeng gumibo sa saiya na sa saimong paghuna marhay.\n17 Asin ini nangyaring naglipas na si hade Noah naghimo na si Abinadi ipinakulong sa prisohan; asin siya nagsugo na an mga kapadean magkasararong magtiripon-tipon an saindang mga sadire na tanganing siya puwedeng gumibo nin sarong konseho kairiba ninda kun ano an saiyang gigibohon sa saiya.\n18 Asin ini nangyaring naglipas na sinda nagsabi sa hade: Daraha siya digde na tanganing kita puwedeng maghapot saiya; asin an hade nagsugo na siya darahon sa atubangan ninda.\n19 Asin sinda nagpoon sa paghapot saiya, na tanganing puwede nindang bulatlaton siya, na sa kahaluyan magkakaigwa sinda nin rason sa pag-akusar saiya; alagad siya nagsimbag sainda nin may kaisogan, asin bilog na nanindugan sa gabos nindang mga kahaputan, iyo, na sinda nagngaralas; nin huli ta siya naninindugan sainda sa gabos nindang mga kahaputan, asin nagkabaralanggo sinda sa gabos nindang mga tataramon.\n20 Asin ini nangyaring naglipas na saro sainda an nagsabi saiya: Ano an kahaluyan kan mga tataramon na nasusurat, asin itinukdo kan satuyang mga ama, na nagsasabi:\n21 Gurano kagayon sa ibabaw nin mga bukid an mga bitis niya na nagdara nin marahay na mga bareta; na nagpapahayag nin katuninongan; na nagdadara nin marhay na bareta nin karahayan; na nagpapahayag nin kaligtasan; na nagsasabi sa Sion, an Saimong Diyos naghahade;\n22 An saimong mga tagamato itataas an boses; sa boses na ini sa kabilugan sinda magkakanta, nin huli ta sinda makakahiling mata sa mata sa panahon na an Kagurangnan dadarahon giraray an Sion;\n23 Magkururahaw sa kaogmahan; magkaranta nin bilog ika na nasayang na mga lugar nin Jerusalem; nin huli ta an Kagurangnan iyo an naglinga kan saiyang mga katawohan, saiyang tinubos an Jerusalem;\n24 An Kagurangnan hinimong lantad an saiyang banal na kamot sa mga mata kan gabos na mga nasyon, asin an gabos na mga katapusan nin kinaban makakahiling kan kaligtasan nin satuyang Diyos?\n25 Asin ngonian si Abinadi nagsabi sa sainda: Bako daw na mga kapadean kamo, asin nagsagin-sagin na nagtutukdo kaining mga katawohan, asin sa pag-intende kan espiritu nin pagpropesiya, alagad nagmawot na makaaram sa sakuya kun ano an boot sabihon kan mga bagay na ini?\n26 Ako nagsasabi sa saindo, herak man sa saindo nagpalawigaw kan mga dalan nin Kagurangnan! Nin huli ta kun kamo nakaka-intende sa mga bagay na ini kamo dae magtutukdo kaini; kun kaya, kamo an nagpalawigaw kan mga dalan nin Kagurangnan.\n27 Kamo dae naggibo sa saindong mga puso na makasabot; kun kaya, kamo dae nagin madunong. Kun kaya, ano an itinutukdo nindo sa mga katawohan na ini?\n28 Asin sinda nagsabi: Kami nagtutukdo kan ley ni Moises.\n29 Asin giraray siya nagsabi sa sainda: Kun kamo nagtutukdo kan ley ni Moises tadaw baya ta dae nindo ini sinusunod? Tadaw baya ta ipinapamugtak nindo an saindong mga puso sa mga kayamanan? Tadaw baya ta naggigibo kamo nin mga pagpapatutot asin pinaggastos nindo an saindong mga kusog sa mga puta, iyo, asin naghimo na an mga katawohan na ini magkasala, na an Kagurangnan nagkausa na ipadara ako na tanganing magpropesiya laban kaining mga katawohan, iyo, ngani sarong dakulang karaotan kontra kaining mga katawohan?\n30 Dae daw kamo nakakaaram na ako nagtataram nin katotohanan? Iyo, kamo nakakaaram na ako nagtataram nin katotohanan; asin kamo dapat na magngubog-kubog sa atubangan nin Diyos.\n31 Asin ini mangyayaring maglipas na kamo hahampakon nin huli kan saindong mga kadaendatahan, nin huli ta kamo nagsabi na kamo nagtutukdo kan ley ni Moises. Asin ano baya an saindong naaaraman manungod sa ley ni Moises? Minaabot daw an kaligtasan sa paagi nin ley ni Moises? Ano tabi an masasabi nindo?\n32 Asin sinda nagsimbag asin nagsabi na an kaligtasan minaabot sa paagi kan ley ni Moises.\n33 Pero ngonian si Abinadi nagsabi sa sainda: Ako nakakaaram na kun kamo nagsusunod kan mga kasugoan nin Diyos kamo makakaligtas; iyo, kun kamo magsusunod kan mga kasugoan na an Kagurangnan iyo an nagtao ki Moises sa bukid nin Sinai, na nagsasabi:\n34 Ako an Kagurangnan an saindong Diyos, na iyo an nagdara saindo paluwas sa daga nin Ehipto, paluwas sa harong nin kauripnan.\n35 Dae kamo magkaigwa nin ibang Diyos sa atubangan ko.\n36 Dae maggibo sa saindo nin anuman na rebultong imahen, o anuman na kapareho kan mga bagay na yaon sa langit nin kaitaasan, o mga bagay na yaon sa kairaroman nin kinaban.\n37 Ngonian si Abinadi nagsabi sa sainda, ginibo daw nindo an gabos na ini? Ako nagsasabi sa saindo, Dae, kamo dae naggigibo kaini. Asin kamo nagtukdo kaining mga katawohan na sinda gumibo kan gabos na ining mga bagay? Ako nagsasabi sa saindo, Dae, kamo dae nagigibo kaini.\n# posted by Unknown @ 5/17/2005 11:39:00 AM


HULI KAN NAGTIRIS NA DAGA: Viaje sa Sagñay, CSur-Tiwi, Albay paralisado\nSaro gadan, duwa iredo\nParalisado an transportasyon na may rutang Sagñay, Camarines Sur asin Tiwi, Albay puon ngonian na Juevez, Noviembre 2 matapos magtiris an halangkaw na daga digdi huli kan perang aldaw na pagbulos nin uran na nagresulta nin sarong gadan asin duwang iredo na nag-eestar sa gilid harani sa national road.\nAn 3rd Engineering District kan Department of Public Works and Highways (DPWH) sa Partido Area sa paagi ni District Engr. Gima Timbag tolos nagpaluwas kan saindang mga heavy equipment asin ibang mga contratista sa Camarines Sur asin Albay nganing magtarabang sa pagharali kan naghuros na daga asin natombang mga kahoy sa tahaw kan tinampo.\nAn biktima si Ryan Lasmarias, 32 años tinamaan kan nagbagsak na hollow-block na iyo an naging causa na binawian nin buhay mantang an mga iredo pigmidmid na sinda Philip Olaño, 85 años, taga Barangay Bongalon asin si Christy Bantal, 15, kan BarangayTurage na parejong pigdalagan sa Infirmary Hospital.\nNagtiris an daga mga ala una nin maagahon, Noviembre 2 na dai tolos nakaresponde an tawo harani sa lugar kan insidente.\nKatorceng mga warak-warak na pagtiris nin daga sa mga Barangay kan Bungalon, Paalinan, Turage asin Sibagwan na iyo ngonian an pigtatarabangan kan personajes kan DPWH asin nagkaperang heavey equipment nin mga contractor hali sa CamSur asin Albay na voluntad nagpasiring sa lugar nganing mahali an mga ulang sa tinampo.\nInabot nin tolong aldaw si halawig na mga pagbulos nin makusog na uran na iyo an naging causa kan paghuros kan daga pasiring sa tinampo, sabi kan DPWH.\nAn Sagñay-Tiwi road iyo an pig-aagihan kan mga pampasajerong sasakyan haling Partido District asin iba pang mga banwaan pasiring sa Tiwi, Albay asin vice versa.\nSagcod sa sinusurat an baretang ini dai pa makatao nin aldaw si Engr. Timbag kun nuarin puedeng agihan nin vehiculos an sinambit na lugar alagad saiyang pigcierto na dai matatapos an semana bubukasan na liwat an tinampo nganing buelta an viaje kan Sagnay asin Tiwi.\nManga motorsiklo asin trimobile iyo muna an nakakaagi. (DPA)


Minatubod Ako Sa Diklom: MAYON\nAn kagayonan kan Mayon yaon sa saiyang makangirhat na pagkayaon. Dai na kita susuhayan kan saiyang lindong na pano nin gayon asin ngirhat. An katoninongan asin karibarawan na saiyang dinadara iyo an minapaitok sa satuyang kinaban, orog na idtong nabubuhay sa saiyang dapan, sa saiyang palibot. An mga pagtuga kan bulkan, bako nang bago sa satuya. An historya kan Kabikolan bakong kumpleto kun dai an saiyang mga pagtuga. Pagtuga na iyo man an tataramon niyato sa katotoohan. Ta satuya, kaipuhan na ituga an katotoohan, dai ini sinasaray, ta kun ini sana sa sasarayon sa laog kan bulkan, maluwas na maluwas ini giraray sa mas makatakot asin makagirabong rimalaso. Mas dakul an makukulugan ta arog kaiyan an katotoohan, makulog, alagad sa kadaklan na beses nakakatao nin omay, arog kan abo na sa paglihis kan panahon, napapakinabangan man kan daga, kan mga tawo. An gapo na nagraot kan satuyang mga harong, iyo man an gapo na gagamiton sa pagtugdok kaini. Arog kaiyan an buhay kan tawo. Arog kaini mabuhay sa alanganin na kinaban.\nSa kada pagbisita sa Albay o sa kada pag-abot ko sa Bikol, an tuktok kan Mayon an sarong pamilyar na eksena na hinahanap. Minsan sa sakuyang pagrayo o pagduman baga ngaya sa Masbate, an saiyang tuktok an hinahanap kan sakuyang mga mata. An bulkan kan Bikol, na orog na minasugpon sa imahe kan satuyang pagiging mahiligon sa lada asin an sekswal na pagpapakahulugan sa oragon. An katakod kan mga bagyo niyato, an bulkan na ini, kaibahan an Bulusan, Isarog, Asog, asin iba pang mga bukid na ginibong pailihan kan mga nagtukad.\nKan aki pa ako, sinasabi na an mga kutohon dinadara sa tuktok kan Mayon, diyan sinusulo. Patakot kan mga gurang kaidto tanganing dai magparabalad asin magparabarag-barag. Nag-uugbon an kuto sa irarom kan saldang. Madakul ining lalo sa laog kan bulkan ta sa bulkan mismo sinda mina-erok, duman an saindang altar kun sain idinudusay an mga aking saindang kinua. Kaya ngirhat an enot na nag-abot sakuya bago pa man mahiling ko an kagabsan kan bulkan o bago pa man ako darahon kan sakuyang apoon na babayi tanganing magpamibi sa Joroan, sa Tiwi, asin mahiling kun pano an gabos na inaagihan kan bus, garo nag-iitok sa bulkan. Abaang gayon ta sa pagbiyahe mo sa Albay, sa gabos na direksyon, mahihiling mo an Mayon, an toninong na bulkan na pigsasapugay kan mga panganoron, na sigun sa pigtukdo sa samuya sa eskwelahan, an saiyang mamomoton na esposo, si Ulap, an estrangherong nagadan sa ralaban ninda ni Pagtuga. Arog kaini luhay-luhay na nahaman an Mayon sa sakuyang imahinasyon na orog pang papagyamanon kan mga rawitdawit asin osipon kun sain mahihiling an bulkan na ini.\nKun kaya sa sarong tula ni Merlinda Bobis, binuhay niya giraray an daragang nagadan, an pig-agawan kan duwang lalaki. Ki Bobis, mabubuhay giraray an bulkan asin dai na na siya magigin bulkan, dai na siya magagadan. Sa mga linyang ini, mahihiling kun pano binubuhay an mga mito asin tinatawan nin panibagong paghiling o pagpapahiling tanganing maipahiling an muyang ipasabot kan rawitdawit asin malinaw an pangapodan ni Bobis na gamiton an mito kan Mayon, an simbolismo kan bulkan tanganing saboton an kamugtakan niyato sa kinaban. Basahon asin hilingon an pagkabuhay sigun sa kun pano niyato nahihiling an mga buhay na ini sa atubangan kan toninong o nagkakarabang Mayon.\nApwera ki Bobis, may mga rawitdawit man na sinurat an mga taga-Albay na si Rafael Banzuela asin Jun Belgica, sinda Marne Kilates, Gode Calleja asin Jimple Borlagdan. Igwang nagluwas sa Burak, na magkapirang concrete poetry na nasa porma kan Mayon na sinurat ni Rose Alibin. Si Adrian Remodo sa saro niyang rawitdawit na may titulong Mayon na maluwas sa koleksyon an Ini An Sakuyang Hawak, ibinaing an Mayon sa sarong kataed sa pagturog na naghuhukragong, asin andam na sa senswal na pagsabog nin lada asin guta. Kinarawan ni Remodo an imahe kan Mayon sa saiyang rawitdawit sa tonong duraton.\nAn mga osipon man ni Abdon Balde Jr., sa premyado niyang kolekesyon Mayong, na may takop nin Mayon na nagtutuga na dinesenyo ni Dan Pinto, mababasa an mga kusong na osipon na dai ka papanultolon nin huli sa mahirong imahinasyon nin Balde, kun sain tinawan niya man nin panibagong pagsasabuhay an mga mitikal na karakter, kun pano an buhay kan tawo gari nag-iitok sana man sa sarong kapaladan, gurano man karayo an panahon kun sain asin nuarin kita nabuhay. Ta tama gayod na isipon, na mantang kita nakalunad sa sarong sakayan o nagmumukoy-mukoy sa natad, anong bulkan man nanggad ining yaon sa satuya, na padagos pa man na yaon diyan, na sa kahaloyan nang panahon, yaon sana ini digdi, daing pagmidbid kun siisay an mga tawong namundag, nag-aragi, nagadan sa saiyang dapan. Ta arog ini kaini, daing pakimano, mantang kitang mga tawo nagsusurat nin rawitdawit buda osipon, natagay-tagay sa palibot asin natigsik, naarado asin nasira, nalaog sa opisina, napadagos sa buhay, sa lindong kan buhay na bulkan kan gabos na panahon. Anong mata an andam sa pagsaksi kan gayon asin ngirhat na ini na an apod Mayon?\nPosted by Kristian Cordero at 1:12 PM\nAN BUWITRE- Franz Kafka


LLK kakampi kan Bantay Familia\nMagiging kakampi na kan Bantay Familia (BF) si mga lalaki na naging envuelto sa pangkukulog kan saindang esposa, aapodon na ‘’Lalaki Laban sa Karahasan’’ (LLK).\nAlagad bako lang esposa an biktima envez igwa nang esposo an nagpapasurog sa BF.\nAn BF, na 19 años nang pinapadalagan ni Consejal Cecilia ‘Nene’’ De Asis iyo an lugar sa City Hall na pigdudulokan kan mga kababaehan na perming bugbog sarado kan saindang esposo, kun igwa pang solusyon pig-aatubang an mag-agom para sa counseling alagad kun dai nagkasundo nasangat nin caso an biktimang esposa sagcod na makakua nin Barangay Protection Order (BPO).\nApesar kan BPO nagkasundo man giraray na magkabalikan bilang mag-agom alagad liwat naman nag-iiriwal asin nabubogbog naman an esposa.\n‘’An ginibo me lugod envez magkua kita nin kakampi ta asin helingon ta bako lang sinda nangungulog kundi sinda si satuyang magiging kakampi’’, sabi ni Consejal.\nSa 27 barangay kan Ciudad nin Naga, 15 na an na-organisar na nagpili na kan saindang mga opisyales na pinapamayohan kan saindang federation president na si Boboy Oropesa kan Brgy. Liboton.\nPig-osipon pa kan consejal na si enot nindang pa-miting kadakli kan kalalakihan sa mga barangay garong nadidificilan huli ta ‘’women issue’’ sana asin kaipuhan lang an counseling technique alagad narealisar na dapat suporta an estratihia kan BF.\nPigbuyagyag pa ni De Asis na bako lang babae an naghahagad nin tabang sa sainda envez igwa nang lalaki na bugbog sarado man kan saindang esposa.\n‘’Kami sa BF dai me hinihiling na babae ka o lalaki parte ka kan familia na nagrani samo, tinatawan me nin tabang’’.\nAn LLK nagkaigwa na nin mga pag-ensayo asin dai palang nahahaloy nagtapos na kan gender sensitivity training asin isusunod iyo an para-legal, sabi pa kan consejal.\nSaiya pang dinagdag na fuera kan LLK, nag-oorganisar naman sinda kan Peer Volunteer na gikan sa manlaen-laen na barangay na saro pa sa magiging kakampi kan BF.\nMakakatabang sinda sa advocacia sa katuyohan na mapundo na an pang-aabuso sa ka-jovenan na kun minsan nakakasapog sa maraot na gawi arog kan nagiging envuelto sa ilegal na droga asin an iba maging an magurang iyo man sana an envuelto sa child prostitution. (dpa)


HELAMAN TSAPTER 11\nSi Nephi pinaghagad sa Kagurangnan na ribayan an saindang giyera nin taggutom--- Kadakul na mga katawohan an nagkaparara--- Sinda nagsolsol, asin si Nephi nagngayo-ngayo sa Kagurangnan para mag-uran--- Si Nephi asin si Lehi nagresibe nin kadakul na mga kapahayagan--- An mga parasalakat na Gadianton pinagpakusog an saindang mga sadire sa laog nin kadagaan.\nAsin ini nangyaring naglipas na sa ika-sitenta asin duwang taon kan pagpapamahala kan mga huwes na an pag-iiriwal-iwal mas nagin grabe, na tangani baya na nagkaigwa nin mga giyera sa bilog na kadagaan sa bilog na pag-iriba kan mga katawohan nin Nephi.\n2 Asin iyo ini kaidto na ining sikretong grupo kan mga parasalakat na iyo an nagpadagos kaining gibo nin kapahamakan asin karigsokan. Asin an giyerang ini naghaloy sa laog kan taon na idto; asin sa ika-sitenta asin tulong taon ini man naghaloy.\n3 Asin ini nangyaring naglipas na sa taon na ini si Nephi nag-apod sa Kagurangnan, na nagsasabi:\n4 O Kagurangna, dae mo tabi pagtugutan na an mga katawohang ini madedestroso sa paagi nin espada; kundi O Kagurangnan, lugod tugutan mo na magkaigwa nin sarong taggutom sa laog nin kadagaan, tanganing estirahon sinda na makagiromdom sa Kagurangnan nindang Diyos, asin baka sinda magsosolsol asin magbaralik sa saimo.\n5 Asin idto baya nangyari, na uyon sa mga tataramon ni Nephi. Asin nagkaigwa nin sarong dakulaong taggutom sa ibabaw nin kadagaan, sa pag-iriba kan bilog na katawohan nin Nephi. Asin kaya sa ika-sitenta asin apat na taon an taggutom nagpadagos, asin an gibo kan kapahamakan nag-untok sa paagi nin espada pero nagin malala sa paagi nin taggutom.\n6 Asin ining gibo nin kapahamakan nagpadagos man sa ika-sitenta asin limang taon. Nin huli ta an daga pinaghampak na ini magin darang-darang, asin dae nagbubunga nin bagas sa panahon nin pagbabagas; asin an bilog na kinaban pinaghampak, magin sa pagsadire kan mga Lamanita asin man kan mga Nephita, na tanganing sinda pinaghampak na sinda magkaparara sa paagi nin mga rinibo sa mas pang marigsok na parte nin kadagaan.\n7 Asin ini nangyaring naglipas na an mga katawohan nahiling na sinda magkakaparara nin huli kan taggutom, asin sinda nagpoon na makagiromdom sa Kagurangnan nindang Diyos; asin sinda nagpoon na makagiromdom sa mga tataramon ni Nephi.\n8 Asin an mga katawohan nagpoon makiolay sa saindang mga pinakapamayong mga huwes asin sa saindang mga lider, na saindang sabihan si Nephi: Hilnga, kami nakakaaram na ika sarong tawo nin Diyos, asin kun kaya mag-apod ka sa Kagurangnan satuyang Diyos na saiyang ipagrayo gikan ining taggutom, baka an gabos na mga tataramon na saimong ipinagsabi manungod sa samuyang kapahamakan mautob.\n9 Asin ini nangyaring naglipas na an mga huwes nagsabi ki Nephi, na uyon sa mga tataramon na pinagmamawot. Asin ini nangyaring naglipas na kan mahiling ni Nephi na an mga katawohan nagsosolsol na asin nagpapakumbaba kan saindang mga sadire nin sul-ot na sako, siya nag-apod giraray sa Kagurangnan, na nagsasabi:\n10 O Kagurangnan, hilnga baya ining mga katawohan na nagsosolsol na; asin sainda nang pinagwara an grupo kan Gadianton gikan sa pag-iriba ninda na tangani baya sinda napara na, asin sainda nang pinagtago an saindang sikretong mga plano sa irarom nin daga.\n11 Ngonian, O Kagurangnan, nin huli kaining saindang pagpapakumbaba puwede tabi na haleon mo na an saimong kaanggutan, asin tuguti na an saimong kaanggutan mahipnoan kaidtong kapahamakan kan mga marigsok na mga tawo na saimo nang pinagdestroso.\n12 O Kagurangnan, saimo nang ipagrayo an saimong kaanggutan, iyo, an saimong makuring kaanggutan, asin himoon na ining taggutom magpondo na sa dagang ini.\n13 O Kagurangnan, puwede daw na ika magdangog sakuya, asin himoon na ini puwedeng mangyari na uyon sa sakuyang mga tataramon, asin magpadara ka po nin uran sa lalawgon kaining daga, na tangani baya siya makapagpamunga kan saiyang prutas, asin kan saiyang bagas sa panahon kan tig-ani.\n14 O Kagurangnan, ika nagdangog sa sakuyang mga tataramon kan isabi ko ini, Magkaigwa man lugod nin taggutom, na tangani baya an pamemeste kan espada puwedeng magpondo; asin ako nakaaram na saimo ining ginusto, magin sa oras na ini, dangoga baya an sakong mga tataramon, nin huli ta ika nagsabi na: kun an mga katawohan na ini magsosolsol sakuyang paliligtason sinda.\n15 Iyo, O Kagurangnan, asin saimong nahihiling na sinda nagsosolsol na, nin huli kan taggutom asin kan peste asin an kapahamakan na nag-abot na sa sainda.\n16 Asin ngonian, O Kagurangnan, pwede daw na saimo nang ipagrayo an saimong kaanggutan, asin subuki baya giraray kun sinda magsiserbe saimo? Asin iyo ini, O Kagurangnan, ika puwedeng magbendisyon sainda uyon sa saimong mga tataramon na saimo nang pinagsabi.\n17 Asin ini nangyaring naglipas na sa ika-sitenta asin anom na taon an Kagurangnan pinagrayo an saiyang kaanggutan gikan sa mga tawo, asin nagkausa na an uran dapat na maghulog sa ibabaw nin daga, na tangani baya na ini makapagpamunga nin prutas sa panahon kan saiyang pagprutas. Asin ini nangyaring naglipas na ini nanggad nakapagdara nin bagas sa panahon kan saiyang tig-ani.\n18 Asin hilnga, an mga katawohan nagka-orogma asin nagpamuraway sa Diyos, asin an bilog na lalawgon nin kadagaan napano nin pagka-orma; asin sinda dae na nagmawot na destrosohon si Nephi, pero sainda siyang ginagalang bilang sarong makusog na propeta, asin sarong tawo nin Diyos, na may makusog na kapangyarihan asin autoridad na ipinagtao sa saiya gikan sa Diyos.\n19 Asin hilnga, si Lehi, an saiyang tugang na lalake, bako man gayo harayo ni katiting saiya sa mga bagay na manunungod sa pagkamatanos.\n20 Asin kaya ini nangyaring naglipas na an mga katawohan nin Nephi nagpoon giraray na mag-asenso sa kadagaan, asin nagpoon na pakaghayon an saindang mga nabasurang mga lugar, asin nagpoon sa pagdakul asin pagkalat, magin sagkod na saindang napano an bilog na lalawgon nin kadagaan, pareho sa may hiragang parte asin sa may timog na parte, gikan sa dagat nin sulnopan sagkod sa dagat nin sirangan.\n21 Asin ini nangyaring naglipas na an ika-sitenta asin ano na taon natapos sa katuninongan. Asin an ika-sitenta asin pitong taon nagpoon sa katuninonga; asin an simbahan duminakula sa bilog na lalawgon kan gabos na kadagaan; asin an grabeng parte nin mga katawohan, pareho an mga Nephita asin mga Lamanita, nagin mga kabale sa simbahan; asin sinda nagkaigwa nin grabeng gayong katuninongan sa kadagaan; asin kaya nagtapos an ika-sitenta asin pitong taon.\n22 Asin man sinda nagkaigwa nin katuninongan sa ika-sitenta asin walong taon, laen lang sa nagkapirang pag-iiriwal-iwal manungod sa mga punto nin doktrina na pinagpahayag kan mga propeta.\n23 Asin sa ika-sitenta asin siyam na taon nagkaigwa nin pagpoon nin grabeng pagkakabaranga-banga. Pero nin nangyaring naglipas na si Nephi asin si Lehi, asin an kadakul nindang mga katungangan na iyo an nakakaaram manunungod sa tunay na mga puntos kan doktrina, na igwang kadakul na mga kapahayagan aro-aldaw, kun kaya sinda nagparabalangibog sa mga katawohan, na tangani baya na saindang pina-untok an pagkakabaranga-banga sa taon man sanang idto.\n24 Asin ini nangyaring naglipas na sa ika-otsentang taon kan pagpapamahala kan mga huwes sa katawohan nin Nephi, nagkaigwa nin nagkapirang numero kan mga paribok gikan sa mga katawohan nin Nephi, na naka-iba nin nagkapirang taon kaidto sa mga Lamanita, asin pinag-ako sa saindang mga sadire an ngaran na mga Lamanita, asin man nagkapirang numero na tunay na mga lahi kan mga Lamanita, na nagka-esterang magka-aranggot sa paagi ninda, o sa paagi kaidtong mga paribok, kun kaya sinda an nagpoon nin sarong giyera kontra sa saindang mga katugangan.\n25 Asin sinda nanggad naggibo nin panggagadan asin panalakat; asin pagkatapos sinda mina-atras pabalik sa mga kabukidan, asin pasiring sa kaparangan asin sikretong mga lugar, nagtatago kan saindang mga sadire na dae sinda magkadireskubre, nagreresibe aro-aldaw nin kadagdagan kan saindang numero, na tangani baya nagkaigwa nin mga paribok na nakibale sa sainda.\n26 Asin kaya sa panahon na ini, iyo, magin sa laog kan dae kadakul na mga taon, sinda nagin sarong dakula na gayong grupo nin mga tulisan; asin sinda naghahanap kan gabos na mga sikretong plano nin Gadianton; asin kaya sinda nagin mga tulisan ni Gadianton.\n27 Ngonian hilnga, an mga tulisang ini naggibo nin grabeng pagabat, iyo, nagin sarong dakulang kapahamakan sa pag-iriba kan mga katawohan nin Nephi, asin man sa pag-iriba kan mga katawohan nin mga Lamanita.\n28 Asin ini nangyaring naglipas na ini sarong kapakinabangan na dapat igwa nin sarong kauntukan ining gibo nin kapahamakan; kun kaya sinda nagpadara nin sarong armada nin makukusog na mga tawo pasiring sa kaparangan asin mga kabukidad tanganing haranapon an grupong ini nin mga tulisan, asin tanganing destrosohon sinda.\n29 Pero hilnga, ini nangyaring naglipas na sa kaparehong taon sinda nagkadurulag pabalik sagkod sa saindang mga sadireng mga kadagaan. Asin kaya nagtapos an ika-otsentang taon kan pagpapamahala nin mga huwes sa mga katawohan nin Nephi.\n30 Asin ini nangyaring naglipas na sa pagpopoon kan ika-otsenta asin enot na taon sinda naglarga giraray kontra kaining grupo nin mga tulisan, asin nadestroso an kadakulan; asin sinda inabot man nin grabeng kapahamakan.\n31 Asin sinda giraray na-obliga na magbaralik paluwas sa kaparangan asin paluwas sa mga kabukidan pasiring sa saindang sadireng kadagaan, nin huli sa grabe na gayong numero kaidtong mga tulisan na nagkalat sa mga kabukidan asin kaparangan.\n32 Asin ini nangyaring naglipas na kaya nagtapos an taon na ini. Asin an mga tulisan padagos na nagdadagdag asin nagin makusog, na tangani baya sinda nakilaban sa bilog na armada kan mga Nephita, asin man kan mga Lamanita; asin sinda nagkausa nin dakulang pagkatakot na mag-abot sa mga katawohan sa bilog na lalawgon nin kadagaan.\n33 Iyo, nin huli ta sinda nagbisita sa kadakul an parte nin kadagaan, asin naggibo nin dakulang kapahamakan sa sainda; iyo, nanggadan nin kadakul, asin dinarara an iba pa bilang nasakop pasiring sa kaparangan, iyo, asin kadakul pa lalo na an saindang mga kababaehan asin an saindang mga kaakian.\n34 Ngonian ining dakulang karaotan, na nag-abot sa mga katawohan nin huli kan saindang mga kadaendatahan, iyo an nakapag-estera sa sainda giraray sa pagkagiromdom sa Kagurangnan nindang Diyos.\n35 Asin kaya nagtapos an ika-otsenta asin enot na taon kan pagpapamahala nin mga huwes.\n36 Asin sa ika-otsenta asin duwang taon sinda nagpoon giraray na makalingaw sa Kagurangnan nindang Diyos. Asin sa ika-otsenta asin tulong taon sinda nagpoon na magin makusog sa kadaendatahan. Asin sa ika-otsenta asin apat na taon sinda dae nanggad nagbago kan saindang mga dalan.\n37 Asin ini nangyaring naglipas na sa ika-otsenta asin limang taon sinda nagin nagparakusog-kusog sa saindang kapaabaw-abawan, asin sa saindang karigsokan; asin kaya sinda naghihinog na naman para sa kapahamakan.\n38 Asin kaya nagtapos an ika-otsenta asin limang taon.\n# posted by Unknown @ 4/22/2006 06:11:00 PM


(src)="1"> 3 Istorya nin Buhay  — Nakinabang Ako sa Pakikiiba sa mga Maygurang sa Espirituwal\n(src)="2"> 8 Magtao nin Onra sa mga Maninigong Mag - ako Kaiyan\n(src)="3"> Kaipuhan kan mga Kristiyano na magin balanse sa kun paano mapahiling nin paggalang asin onra .\n(src)="5"> Taano ?\n(src)="6"> Tatabangan kita kan artikulong ini na masimbag an mga hapot na iyan .\n(src)="7"> Idinuduon man digdi an mga pakinabang kan pagtao nin onra sa mga maninigong mag - ako kaiyan .\n(src)="8"> 13 Magpahiling nin Pagtubod — Gumibo nin Madunong na mga Desisyon !\n(src)="9"> Uyon sa Bibliya , dai kita dapat magin paburubago na dai na makapagdesisyon .\n(src)="10"> Taano ta kaipuhan niyatong gumibo nin madunong na mga desisyon ?\n(src)="11"> Ano an makakatabang sa sato na magibo iyan ?\n(src)="12"> Asin may panahon daw na kaipuhan niyatong baguhon an napagdesisyunan na niyato ?\n(src)="13"> Tatabangan kita kan artikulong ini na masimbag an mga hapot na iyan .\n(src)="14"> 18 Maglingkod ki Jehova nin Bilog na Puso !\n(src)="15"> 23 Makakanuod Ka Daw sa mga Bagay na Nakasurat ?\n(src)="16"> Huling bako kitang perpekto , gabos kita nakakagibo nin mga sala .\n(src)="17"> Pero , nangangahulugan daw iyan na dai na niyato mapapaugma si Jehova ?\n(src)="18"> Sa duwang artikulong ini , pag - uulayan niyato an mga halimbawa kan apat na hadi kan Juda asin an mga nagibo nindang sala , na an iba sa mga iyan talagang magabat .\n(src)="19"> Pero para ki Jehova , naglingkod an mga hading iyan nin bilog na puso .\n(src)="20"> Kumusta kita ?\n(src)="21"> Masasabi man daw nin Diyos na naglilingkod kita sa saiya nin bilog na puso dawa may mga nagigibo kitang sala ?\n(src)="22"> 28 Kun Mameligro an Pagigin Mag - amigo\n(src)="23"> 32 Sarong Pangaran sa Bibliya sa Suanoy na Tapayan\n(src)="1"> ISTORYA NIN BUHAY\n(src)="2"> Isinaysay ni William Samuelson\n(src)="3"> AGA kaidto sa Brookings , South Dakota , U.S.A .\n(src)="4"> Naghuhuyop - huyop na an malipot na duros asin madali na naman na matahuban nin yelo an bilog na lugar .\n(src)="5"> Pero , tibaad magngalas kamo ta kan aldaw man sanang idto yaon kami sa laog nin sarong kamalig na sobrang lipot .\n(src)="6"> Nakatindog kami sa may raraan nin ataman na mga hayop na may maliputon na tubig !\n(src)="7"> Iistorya ko lugod an pira sa mga nangyari sa buhay ko tanganing masabutan nindo kun taano ta yaon kami duman .\n(src)="8"> Si Tiyo Alfred saka si Papa\n(src)="9"> Namundag ako kan Marso 7 , 1936 .\n(src)="10"> Ako an pinakanguhod sa apat na magturugang .\n(src)="11"> Nakaistar kami sa sarong sadit na farm sa sirangan na parte kan South Dakota .\n(src)="12"> Mahalaga sa pamilya mi an pagtanom saka pag - ataman nin mga hayop , pero bako iyan an pinakamahalaga .\n(src)="13"> Nabawtismuhan an mga magurang ko bilang mga Saksi ni Jehova kan 1934 .\n(src)="14"> Idinusay ninda an saindang buhay sa satong Ama sa langit , si Jehova , kaya panginot sa sainda an paggibo kan kabutan nin Diyos .\n(src)="15"> An ama kong si Clarence saka , pag - abot nin panahon an tiyo kong si Alfred , naglingkod bilang company servant ( inaapod ngunyan na koordineytor kan grupo nin kamagurangan ) sa sadit na kongregasyon mi sa Conde , South Dakota .\n(src)="16"> Kaiba sa rutina kan pamilya mi an regular na pag - atender sa Kristiyanong mga pagtiripon asin pagharong - harong tanganing ipaabot sa mga tawo an makangangalas na paglaom na sinasabi sa Bibliya .\n(src)="17"> An halimbawa kan sakong mga magurang saka an pagsasanay ninda nagkaigwa nin marahayon na epekto sa samong magturugang .\n(src)="18"> Ako saka si Ate Dorothy nagin mga parahayag kan Kahadian kan sais anyos pa sana kami .\n(src)="19"> Kan 1943 , nagpaenrol ako sa Teokratikong Paadalan sa Pagmiministro , sarong kabtang kan satong pagtiripon na bago pa sanang mapunan kaidto .\n(src)="20"> Kan 1952 bilang payunir\n(src)="21"> An mga kumbensiyon asin mga asembleya mahalagang kabtang man kan buhay mi .\n(src)="22"> Nagigirumduman ko pa an pahayag ni Brother Grant Suiter , an nagdadalaw na ispiker kaidto sa sarong kumbensiyon sa Sioux Falls , South Dakota kan 1949 .\n(src)="23"> Ipinahayag niya an temang “ Mas Harani Na Iyan Kisa sa Iniisip Nindo ! ”\n(src)="24"> Idinuon niya na an gabos na nagdusay na Kristiyano dapat na gamiton nin lubos an saindang buhay sa pagpahayag kan maugmang bareta kan naestablisar nang Kahadian nin Diyos .\n(src)="25"> Napahiro ako kaini na magdusay ki Jehova .\n(src)="26"> Kaya sa pansirkitong asembleya sa Brookings kan Nobyembre 12 , 1949 , yaon ako sa maliputon na kamalig na idto para magpabawtismo , arog kan sinambit ko sa inutan .\n(src)="27"> Apat kami na nabawtismuhan asin an galbanisadong raraan an nagin baptismal pool mi .\n(src)="28"> Pagkatapos , nagin pasuhan ko nang magpayunir .\n(src)="29"> Kaya kan Enero 1 , 1952 , nagpuon akong magpayunir sa edad na 15 .\n(src)="30"> Sinasabi kan Bibliya : ‘ An nag - iiba - iba sa mga madunong magigin madunong . ’\n(src)="31"> Sinuportaran an desisyon kong iyan na magpayunir kan dakul na madunong o maygurang sa espirituwal sa pamilya mi .\n(src)="32"> ( Tal .\n(src)="33"> 13 : 20 ) Si Tiyo Julius , na 60 anyos na kaidto , an nagin kapartner ko sa pagpapayunir .\n(src)="34"> Dawa magkaharayo an edad mi , nagkaigwa kami nin nakakaugmang marhay na mga eksperyensiya mantang nasa ministeryo .\n(src)="35"> Dakul akong nanudan na kapaki - pakinabang na bagay sa mga nagin eksperyensiya niya .\n(src)="36"> Dai nahaloy , nagpayunir man si Ate Dorothy .\n(src)="37"> Aki pa ako , pirmi nang iniimbitaran kan mga magurang ko na magdagos samo an mga paraataman nin sirkito kaiba an agom ninda .\n(src)="38"> Saro sainda an mag - agom na Jesse asin Lynn Cantwell na dakula an naitabang sako .\n(src)="39"> An mga pampakusog na sinabi ninda an saro sa nakadagka sako na magpayunir .\n(src)="40"> Huli sa ipinahiling nindang personal na interes , napahiro akong magkaigwa nin teokratikong mga pasuhan .\n(src)="41"> Pag naglilingkod sinda sa kataid na mga kongregasyon , inaagda ninda ako kun minsan na umiba sa sainda sa ministeryo .\n(src)="42"> Maugma saka nakakapakusog talaga an mga eksperyensiyang idto !\n(src)="43"> An mag - agom na Bud asin Joan Miller an sunod na naglingkod sa samuyang sirkito .\n(src)="44"> Disiotso anyos na ako kaidto asin inoobligar na maglaog sa serbisyo militar .\n(src)="45"> An komite sa lugar mi na nagpipili nin mga magigin suldados iiniba ako sa lista para sa sarong serbisyo na sa pagmati ko dai kauyon kan pagbuot ni Jesus sa saiyang mga disipulo na magin neutral sa pulitika .\n(src)="46"> Gusto kong ihulit an maugmang bareta kan Kahadian .\n(src)="47"> Kaya nag - apelar ako sa komite na iklasipikar akong ministro .\n(src)="48"> Naugma akong marhay kan ibahan ako mismo ni Brother Miller sa hearing kan apelasyon ko .\n(src)="49"> Mainamigo siya saka makusog an buot .\n(src)="50"> Nagkusog talaga an buot ko na may kaibanan akong sarong may gurang sa espirituwal na lalaking arog niya !\n(src)="51"> Bilang resulta kan hearing na iyan , kan patapos na an tig - init kan 1954 , iklinasipikar ako kan komite bilang ministro .\n(src)="52"> Huli kaiyan , nagkaigwa ako nin pagkakataon na abuton an saro pang teokratikong pasuhan ko .\n(src)="53"> Farm truck kan Bethel kan bago pa sana akong Bethelite\n(src)="54"> Kan panahon man na idto , naimbitaran akong maglingkod sa Bethel sa Watchtower Farm kaidto sa Staten Island , New York .\n(src)="55"> Nagkapribilehiyo akong maglingkod duman nin mga tulong taon .\n(src)="56"> Dakul akong magagayon na eksperyensiya duman huling dakul akong namidbid asin nakatrabaho na mga maygurang sa espirituwal .\n(src)="57"> Sa WBBR kaiba si Brother Franz\n(src)="58"> Yaon man sa farm sa Staten Island an istasyon nin radyo na WBBR .\n(src)="59"> Ginamit ini kan Mga Saksi ni Jehova puon kan 1924 sagkod 1957 .\n(src)="60"> Kinse sagkod beynte sanang miyembro kan pamilyang Bethel an nagtatrabaho sa farm .\n(src)="61"> Kadaklan samo hoben pa saka mayo pang gayong eksperyensiya .\n(src)="62"> Pero kaiba mi duman si Brother Eldon Woodworth , sarong may edad nang linahidan na tugang .\n(src)="63"> Saro talaga siyang maygurang sa espirituwal .\n(src)="64"> An arog sa amang pagpapahiling niya nin interes sa samo , nagpakusog kan samuyang espirituwalidad .\n(src)="65"> Pag nagkakaigwa nin tensiyon dahil sa pagkabakong perpekto kan iba , sasabihon kaiyan ni Brother Woodworth , “ Makangangalas talaga an mga nagigibo kan Kagurangnan dawa bakong perpekto an mga katrabaho niya . ”\n(src)="66"> Si Harry Peterson na talagang maigot sa ministeryo\n(src)="67"> Nagkaigwa man kami nin espesyal na pribilehiyong makaibahan si Brother Frederick W .\n(src)="68"> Franz .\n(src)="69"> Marahay na impluwensiya sa samo gabos an kadunungan asin pambihirang kaaraman niya sa Kasuratan , saka nagpahiling siya nin personal na interes sa lambang saro sa samuya .\n(src)="70"> Si Brother Harry Peterson an paraluto mi ; mas pasil samo na apudon siya sa apelyidong iyan kisa sa totoo niyang apelyido na Papargyropoulos .\n(src)="71"> Saro man siyang linahidan asin talagang maigot sa ministeryo .\n(src)="72"> Mahigos si Brother Peterson sa trabaho niya sa Bethel pero nungka niyang pinapabayaan an saiyang ministeryo .\n(src)="73"> Ginatos na magasin kada bulan an naipapasakamot niya .\n(src)="74"> Dakul man siyang aram sa Kasuratan .\n(src)="75"> Nasisimbag niya an dakul sa mga hapot mi .\n(src)="76"> Pinoproseso an nagugusi ming mga prutas asin gulay sa gibuhan nin de - lata sa farm .\n(src)="77"> Kada taon , mga 45,000 na de - latang prutas asin gulay an nagigibo para sa konsumo kan bilog na pamilyang Bethel .\n(src)="78"> Nagkapribilehiyo akong makatrabaho duman an maygurang sa espirituwal na si Sister Etta Huth .\n(src)="79"> Siya an naggigibo kan mga resipe na ginagamit mi sa pagdide - lata .\n(src)="80"> Pag panahon nin pagde - lata , may nagtatabang na mga sister hali sa kaharaning mga kongregasyon asin si Ate Etta an nag - oorganisar kan gibuhon ninda .\n(src)="81"> Maski ngani mahalagang marhay an papel ni Ate Etta sa gibuhon na iyan , pinagmaigutan niyang magin marahay na halimbawa sa pagpahiling nin paggalang sa mga brother na nangangataman sa mga gibuhon sa farm .\n(src)="82"> Marahayon siyang halimbawa sa pagpasakop sa teokratikong pagkapayo .\n(src)="83"> Kami ni Angela kaiba si Sister Etta Huth


Duros - Wikipedia\nAn duros (Ingles: wind) iyo an bulos nin gas sa dakulang sukol. Sa kadagaan kan Kinaban, an duros iyo pigbibilog nin bulkong paghiro kan ere. An mga duros iyo harus pigkaklasipika sa saindang ispasyal na sukol, an rikas, an klase nin pwersa na minakawsa sa sainda, an mga rehiyon kun sain sindang yayaon, sagkod an saindang epekto. An pinakamakusog na naobserbahang duros sa planeta sa Sistemang Solar iyo an sa Neptune sagkod sa Saturn. An mga duros iyo may manlainlain na aspeto: belosidad (rikas kan duros); an densidad kan gas iyo yaon man; laog na enerhiya o enerhiyang duros. An duros iyo saro man na kritikal na paagi sa transportasyon para sa mga pisog, insekto, asin gamgam, na may kakayahang makapagbiyahe sa duros nin ribong mga milya.\nAn paghiro kan puno nin cherry huli sa duros na may rikas na 22 m/sec (harus 49 mph)\nSa meteyorolohiya, an mga duros iyo pighihiling man segun sa saindang kusog, asin an direksyon kun sain hale ini. An halipot na ragasa nin marikasong duros iyo inaapod na pagbugso. An makusog na duros nin pangtahaw na durasyon (harus sarong minuto) iyo inaapod na squalls. An halabang-durasyon na duros iyo may manlainlain na ngarang naka-asosyar sa saindang kusog, arug kan breeze, gale, bagyo, asin hurricane. An duros iyo nangyayari sa rango nin mga sukol, poon sa mga thunderstorm na minaloy nin sampolo kan minuto, hasta sa lokal na mga breeze na nahimo sa pag-init kan kadagaan asin minahaloy nin pirang oras, sagkod pasiring sa pankinabang duros na huli sa diperensya kan absorpsyon kan enerhiyang solar sa tahaw kan mga pangklimang sona sa Kinaban.\nAn duwang pangenot na kawsa nin dakulang-sukol na atmosperikong sirkulasyon iyo an diperensyal na pag-init sa tahaw kan ekwador asin mga polo, sagkod an pag-ikot kan planeta (epektong Coriolis). Sa tropiko, an termal na maluyang sirkulasyon sa mga kabukidan asin halangkaw na talampas iyo pwedeng magpahiro nin sirkulasyon nin monsoon. Sa mga lugar sa gilid kan kadagatan, an sea breeze/land breeze na siklo iyo pwedeng magtaong kahulugan sa mga lokal na duros; sa mga lugar na may baryenteng tereno, bukid, asin lambak, an mga breeze pwedeng madomina an mga lokal na duros.\nWind (meteorology) sa Encyclopædia Britannica\nPresenteng mapa kan mga pankinabang duros sa kadagaan\nKinua sa "https://bcl.wikipedia.org/w/index.php?title=Duros&oldid=205508"\nLast edited on 7 Mayo 2021, at 15:32\nHuring binago an pahinang ini kaitong 7 Mayo 2021, alas 15:32.


Ako po sarong Catolico. Sa pagmate ko, mas importante an gibo kisa sa pagsimba. Mayo man po nin saysay an magparasimba alagad maraot na buhay. Ano po masasabi mo kaini? Salamat po!\nSa enot na pagdangog garo tama ka. Alagad, dai ako mauyon saimo. Para sako, parehong mahalaga an gawe asin an pagsimba. Duman sa mga pareho mo an paghiling, masabi sinda: dai na sana magsimba kun maraot man sana an buhay mo. Peligroso an arog kaining atitud. Huli ta gabos kita igua nin kaluyahan. Asin madali magsabi: huli ta igua kitang mga pagkukulang, dai na kita magsimba; huli ta magkakasala man sana kita, dai na kita magdolok sa Diyos.\nSa mga nag-uuyon sa kaisipan na ini, madaling magtao nin ‘excuse’ na dai na magsa-Dios. Ini nagigin ‘sarahutan’ tangani na dai na mag-utob kan mga obligasyon relihiyosa.\nKun kaya bako ini an marahay na atitud. Dapat hilingon na parehong mahalaga an pagsimba o pagsa-Dios asin an marahay na pagbuhay.\nIguang mga tawo na nagsasabi, basta ako mayong nakukulgan, dai ko na kaipuhan magsa-Dios. Ini nagigin aktibista sana.\nBako kitang mga perpektong tawo, kun kaya maski naghihingowa kitang magrani sa Dios, igua pa man guiraray kitang mga kaluyahan. Kun kaya, mas tama na itokdo na parehong mahalaga an pagsa-Dios asin pagkabuhay na marhay asin toltol.\nDagdag pa, kun tunay asin sincero an pagkikipagkapwa, ini man nagdadara sato sa Dios. Siring man kun tunay asin sincero an pagsa-Dios, ini man nagdadara sato sa satuyang kapwa asin sa marhay na pagkabuhay.


An Camarines Sur Agricultural School pig-aapod kaidtong Agrikultura.\nSaen ka ngaya nag-eskwela o nagpapa-eskwela? An simbag sa Agrikultura.\nKan dekada 50 asin 60 pakatapos kan giyera mundial an solamenteng eskwelahan nin agrikultura sa enterong Kabikolan yaon sa San Jose, Pili. Mayo pa an Bicol University College of Agricuture (BOCA).\nPag sinabi kaidtong estudyante ka sa Agrikultura menos na marhay kan nag-eereskwela sa Naga, Iriga, Legazpi asin sa Manila o maski sa UP Los Banos ta an paghiling sa lalaki para-uma o para-arado, sa babae paratarok o para-ani. Kadaklan pati kan lalaking eskwela maitom-itom asin magaspang an palad siring man an mga babae na mga morena maitom an kuko asin gatak an buol, kaya piglilikayan kan mga lalaki na mag-elusyon ta an beauty daa baryotik.\nPero an mga nag-eereskwela kaidto sa Agrikultura iyo an arog ki Apolonio G. Maleniza kan banwaan na Sagnay na naguin gobernador kan provincia, si Melquiades Gaite kan Buhi na naguin mayor kan Baao,si Badong Timones kan Daraga, Albay na naka- agom sa buena familyang Flordeliz kan Milaor asin naguin bankero sa DBP, si Louie Ferro na nag high school sa Ateneo pero nag college sa Agrikultura (college prof.,ama ni Brig Gen kan PNP), si Emil Saavedra na sarong parasurat Y peryodista, Atty, Rogelio Tormes, Dr. Salvador Cruzana Jr. PhD, Dr. Winifredo Onate PhD na naguin presidente kan Cam Norte State College, si Atty. Expedito Mapa kan DAR na naguin newswriter sa ABS CBN kan nag-eeskwela pa, Dr. Wilfredo Olano PhD na naguin presidente kan eskwelahan. Si Gil Basmayor Jr. na naguin alcalde kan Minalabac, si Larry Basmayor na naguin Vice-Mayor kan Minalabac asin an saindang mga tugang na may naguin publishers nin diyaryo asin sarong babaeng kontratista, Dr. Manny Zantua na sarong sikat na scientista , si Dean Virgie Callo-Etis na naguin dekana sa Tanay State University asin iba pang naguin iskolar, scientista, asin mga propesyonal nag-asenso an buhay dahil sa pag-uma asin pagtanom pero orgolyoso asin dai nungka nalinagw sa saindang Alma Mater.\nAn mga estudyante sa Agrikultura na harali kun saen-saen sa anom na provincia kan Bikol nag-eerestar sa mga cottages sa laog kan campus, may mga balon bagas asin panira, nagluluto kan sadering pagkakan asin nag-eereskwela kun aldaw, semanal sana kun mag-uli sa harong tanganing makua naman kan saindang balon.\nTios an kadaklan pero mahihigos kaya an kadaklan nakatarapos, an iba nagbwelta sa uma, an iba naguin mga paratukdo, an iba nagtrabaho sa Manila, igwang nag-abroad duman nag-ereskwela asin nagtrabaho asin ngonyan yaraon pa duman.\nAn Ateneo ngani pig-iinkaminar na an mga eskwela magkua nin agrikultura sa college pero pigsusurubol ninda sa Los Banos ta mas halangkaw kuno an standard duman arog ka Perfing Palacio, Cherry Divinagracia, Jaime Marquez, Ramon Santiago, Romulo Claveria, Antonio Frio, Bobby Dela Torre, asin Antonio Altamarino Jr. na naka-erestar pa sa Pili ain kataraid na lugar.\nKadto an mga pamayo kan eskwelahan hali pa sa ibang lugar. Alagad kan macomvertir na maguin State Agricultural College nagpoon nang magka-igwa nin Bikolanong pamayo an eskwelahan. Nagdakul na an populasyon kan mga eskwela asin bihira na an nag-eenrol sa UP College of Agriculture na hali sa Bikol. Kun sa bagay kadaklan kan mga paratukdo kan eskwelahan mga graduado sa UPLB kaya dakul na mga tapos sa CSSAC, na poon nang magka-igwa nin halangkaw na marka sa mga government board examination arog kan Agricultural Engineering.\nAn mga eskwela kan Agrikultura nag sasadering mag-uma sa mga kadagaan sa palibot kan eskwelahan sa barangay San Jose, Pili kaya pakatarapos colegio o maski high school pagpuli sa mga sadering lugar mga marhay na pag-uma asin bastante an mga ani kan saindang mga pananom dahil sa saindang praktikal na experiencia sa nasambit na eskwelahan.\nAn mga graduado sa CSSAC na mga maestro Y maestra iyo an natutukdo nin agricultural subjects sa mga escuelas publicas sa ronang Bikol.\nNagka-igwa lang Agricultural School sa Guinobatan Albay kan dekada 70 na asin College of Fisheres an Bicol University duman sa Tabaco. Naguin respetado an eskwelahan asin iginagalang an standard kaini asin an mga produkto anas anas nakua nin marhay na trabaho an iba nagturukdo pa sa mga prestihyusong universidad.\nKan maguin universidad an CSSAC labing sarong dekada na an nakaka-agui lalo ining naguin sikat asin bantugan nginaranan pating Central Bicol State University of Agriculture susog sa swestyon mismo kadtong depuntong gobernadora asin Congressman Luis R. Villafuerte Sr. An enot na presidente si dating bokal Atty. Marito Bernales. Segun ki Bernales bakong agriculturist o tapos nin agrikultura kundi marhay na presidente nin sarong dakulang universidad an kinakaipuhanan.\nNaguin presidente man ngani an sarong Alumna kan CSSAC na si Dr. Gina Junsay Bordado, esposa ni Congressman Gabby Bordado kan tercer distrito kan Cam. Sur na nakakasakop kan banwaan na Pili.\nMagayon an dalagan, pa-asenso nang pa-asenso pati kudal kan CBSUA nagparagayon asin nagparalangkaw alagad ngonyan nabigla an gabos sa kaisipan na ribayan an pangaran kan universidad na kapareho kan pangaran kan sarong depuntong puderosong politiko.\nDai ini piglalaoman kan mga nanunungdan sa pagtubod na ini dai napapanahon asin dai nadadapat.\nAko mismo bilang dating trustee kan eskwelahan kan taon 2001-2004 nabigla man.\nDai ngona ako mataram kontra o pabor huli ta si Congressman Bordado aijado ko sa kasal asin brod ko pa sa Sarong Banggui Organization asin an may kaisipan na baguhon an pangaran kan CBSUA si Cong LRay Villafuerte kan 2nd district nan aka-sentro sa Libmanan na dati ko man kaibanan asin nagtrabaho ako sa saindang estasyon nin radyo asin naguin amigo intimo ko an saiyang ama na si LRV.\nSa momentong ini, nakiki-ulay ako na dai na ngona dotdoton an pangaran kan CBSUA. Nag-aapilar ako nin DELICADESA sa parte kan mga nanunungdan.\nMaghinunupog man kuta. Ibiratan an sobrang pagka-sabluk sa kwarta, poder asin honra.\nNakakadangog na akong rangubnob sa irarom kan daga may kasunod na aniningal na kun kita mapasala, maghahalo an kolor na pula asin mala-rosas na kolor nin burak na mabunga nin PINK na kolor sa enterong Kabikolan sa maabot na eleksyon 2022.


Tano ta dai ako dapat maghogot?\nHapot: Tano ta dai ako dapat maghogot?\nSimbag: Nakakaherak an mga tawong nakakaisip na tapuson an saindang mga sadiring buhay sa paagi nin paghogot. Kun sa ngunyan saro ka sa sainda, ini dulot kan iba-ibang emosyon, arog kan kawaran nin paglaom asin pano nin kasakitan. Nakakamati ka na garo yaon ka sa hararumon na bobon, asin nagdududa ka na igwa pa nin paglaom na magrahay pa an mga bagay. Garo mayo nin labot asin mayo saimong nakakaintindi. Garo dai na nin pakinabang an mabuhay pa sa kinaban.\nKun bibistuhon mo an Dios sa saimong buhay ngunyan, ipapahiling niya saimo kun gurano siya kadakula, “huli ta mayong imposible sa Dios” (Lucas 1:37). Tibaad an mga masasakit asin mapapait na pinag-agihan mo nag resulta nin bakong magayon na eksperyensya na madara saimo sa pagkaherak sa sadiri, kaangotan, kapaitan, pagbalos asin katakotan na nagkakawsa nin problema sa saimong mga relasyon.\nTano ta dai ka dapat na maghogot? Amigo, dawa gurano karaot an mga bagay na yaon sa saimong buhay, igwa nin Dios na namomoot asin naghahalat sa saimo na maggiya sa saimong kasakitan paduman sa saiyang makangangalas na liwanag. An Dios an saimong paglaom. An pangaran niya Hesus.\nSi Hesus, an daing kasalan na Aki nin Dios, iniibahan ka sa panahon kan saimong kapasupugan asin kasakitan. Si Propeta Isaias nagsurat manongod ki Hesus sa Isaias 53:2-6, ipinapabisto siya bilang “pinagduhagi asin pinagsikwal” kan gabos. An saiyang buhay pano nin kamunduan asin kasakitan alagad an kasakitan na saiyang namatean bakong saiya; kundi sa satuya. Siya tinusok, linugadan, ginadan, gabos huli kan satuyang mga kasalan. Huli kan saiyang pagsakit, an satuyang buhay natubos asin nagin bago.\nAmigo, linampasan ini gabos ni Hesu-Kristo tanganing an saimong kasalan magkaigwa nin kapatawadan. Ano man an kasalan na saimong dinadara, papatawadon ka niya kun ika mapakumbaba asin mag-ako sa saiya bilang saimong Paraligtas. “...Asin arangon mo ako sa aldaw nin kahorasan, ililigtas taka...” (Mga Salmo 50:15). Mayo sa mga ginibo mo an masakit ki Hesus na ipatawad saimo. Nagkapira sa mga pinili niyang parasunod nagkomiter nin magabat na kasalan arog kan paggadan (Moses), paggadan asin pagsambay (Hadeng David), pan-aabuso pisikal asin emosyonal (Apostol Pablo), alagad sinda nakakua nin kapatawadan asin bagong buhay sa Kagurangnan. “Kaya kun an siisay man yaon ki Kristo, siya bagong linalang: an mga daan na bagay napara na; uya sinda nagin bago!” (2 Corinto 5:17).\nTano ta dai ka dapat maghogot? An Dios andam na magpaumay kan ano man na “raot,” arog kan buhay mo ngunyan, an buhay na gusto mong tapuson sa paagi nin paghogot. Sinurat sa Isaias 61:1-3, “An Espiritu nin Kagurangnan na si Jehovah uya sakuya, huli ta linahidan ako ni Jehovah; isinubol ako niya sa paghulit nin mga marhay na bareta sa mga pinaghohorasa, sa pagtapal kan mga nasasakitan sa puso, sa pagbalangibog nin katiwasayan sa mga bihag asin sa mga nagkakabilanggo an pagkabukas kan bilanggoan; sa pagbalangibog kan taon na aakuon ni Jehovah asin aldaw nin pabalos kan satuyang Dios; sa pagranga kan gabos na nagtatangis; tanganing talaan sindang mga nagtatangis sa Sion, sa pagtao sa sainda nin kamurawayan na kasalihid kan abo, nin lana nin kagayagayahan na kasalihid kan pagtangis, lambong nin kaogmahan na kasalihid kan Espiritu na may kahorasaan; asin ta pag aapudon sindang mga kahoy nin kabanalan, tinanom ni Jehovah, sa saiyang kamurawayan.”\nMagdolok ka ki Hesus asin bayaan mo siyang ibalik an saimong kaogmahan asin kagamitan habang ika nagtitiwala sa saiya na mapoon nin bago sa saimong buhay. Siya nagtuga na ibabalik an nawara mong kaogmahan asin tatawanan ka nin bagong Espiritu na masustener sa saimo. An pasa mong puso mahalaga sa saiya: “Balikan sa sakuya an kaogmahan kan kaligtasan mo; asin an libreng Espiritu buhayon ako. An mga pag-atang sa Dios iyo an Espiritu na nalaglag: an puso na baraak asin mapakumbaba dai mo isisikwal oh Dios” (Mga Salmo 51:12, 15-17).\nAakoon mo an Kagurangnan bilang saimong Paraligtas asin Paraataman? Gigiyahan niya an saimong kaisipan asin mga lakdang – urualdaw- sa paagi kan saiyang Tataramon, an Biblia. “Ipapasabot ko saimo asin itotokdo ko saimo an dalan na maninigo mong lakawan: diyan sa saimo itotorohok ko an sakuyang mga mata” (Mga Salmo 32:8). “Asin maghahade sa saimong mga panahon an kadunungan asin kapantasan, asin an kakosogan kan kaligtasan. An katakotan ki Jehovah iyo an magigin saindang kayamanan” (Isaias 33:6). Ki Kristo igwa pa man nin pagsakit alagad ika igwa nin paglaom. Siya sarong “katood na labi pa kadayopot sa tugang” (Mga Talinhaga 18:24). Lugod an biyaya kan Kagurangnan na si Hesus mapasaimo sa mga oras kan saimong pagdedesisyon.\nKun gusto mong magtiwala ki Hesu-Kristo bilang saimong Paraligtas, sabihon mo an mga tataramon na ini sa saimong puso: “Kagurangnan na Dios, kaipuhan ta ka sa buhay ko. Patawadon mo ako sa gabos kong naginibo. Ako nagtitiwala ki Hesu-Kristo asin nagtutubod na siya an sakuyang Paraligtas. Linigon mo ako, paumayan mo ako asin ibalik mo an kaogmahan sa sakuyang buhay. Salamat sa saimo asin sa saimong pagkamoot asin sa kagadanan ni Hesus para sa sakuya.”


Ini an pangapudan sa Departamento de Agricultura (DA) kan Amihan Organisasyon ng Kababaihan Magsasaka na pinamamayohan ni Tess Cielo nin huli ta nalulugi na ngani mantang dakula an saindang production cost alagad bagsak an presyo kan paroy.\nDawa sabihon pa kan DA na utay-utay na babayadan sa laog nin walong taon an pinapautang, madidificilan man giraray makabayad mantang lugi na ngani sa presyo kan paroy.\nSinabi pa ni Cielo na pinapayaman sana ni Presidente Rodrigo Duterte iyo an rice traders nin huli ta nakakamiobra kan presyo kan bagas na saindang inaangkat.\nNagtutubod an Amihan na dai kaipuhan na mag-angat nin bagas an Filipinas mantang agricultura an satong nasyon dapat pundohon na an rice importation asin digdi mayong ginigibo an gobierno nganing mag-asenso an sektor nin paraoma.\nHinahagad na kan saindang organisasyon bako lang digdi sa Bikol maging sa nasyonal na an solusyon sa padagos na pagbagsak kan presyo kan paroy maninigo nang ibasura an Rice Tariffication law.\nSa ngonian an dalagan kan presyo kan paroy nag-aabot na sana sa P10 hasta P12 alagad an presyo kan bagas sa mercado dai man nagbababa envez halangkaw man giraray, sabi pa kan Amihan.\nAn gobierno nasyonal andam magpalugi nin P2 bilyon nganing ibakal kan paroy nin paraoma sa paagi kan National Food Authority (NFA) na mas halangkaw an presyo na nag-aabot sa P19.\nAn reaksyon man kan paraoma temporaryo sanang solusyon ini envez an hagad ninda an permanenteng ayuda asin ibasura na kan congreso an Rice Tariffication law, sabi pa. (DPAureus)


Parasira laban sa ilegal na parasira\nTinambac, Camarines Sur. An Samahan ng mga Mamamayan sa Caloco (SAMACA) sa Barangay Caloco sa banwaan na ini magiging activo na sa campaña contra sa ilegal na parasira sa Lawit Bay matapos marecibe na ninda an ayudang fondo na ibabakal nin mga motor engines sa baroto gikan sa Angat Buhay Livelihood Assistance ni Bise Presidente Leni Robredo.\nBako lang gagamiton sa pagsira para sa saindang hanap buhay sa kadagatan kan Tinambac an treintang (30) units nin mga makina sa baroto envez magiging activo sinda bilang mga volunteer sa Bantay Dagat.\nIni an mga pahayag sa Bicol Mail ni Punong Barangay Levi Terrobias kan Brgy Caloco matapos saindang marecibe an asistencia finansiyal gikan ki Bise Presidente Robredo sa ginibong simpleng ceremonya sa municipio kan Juevez, Marso 16, 2017 na inatendiran kan mga oficiales lokal sa pamamayo ni Alcalde Ruel Tuy.\nDoble an saindang katuyohan mientras na envuelto sinda sa hanap buhay sa pagsira magagamit ninda an baroto sa pag-patrolia bilang Bantay Dagat, sabi pa kan Punong Barangay.\nAn saindang barangay igwang 1,600 na populasyon na kadakle kan familia nabubuhay sa paghanap sira sa dagat asin an iba sa pag-oma.\nAfuera sa Brgy. Caloco, an Barangay Daligan asin Bani sa kaparejong banwaan nakarecibe man nin mga fishing paraphernalia para sa saindang livelihood project.\nAn tolong barangay sa Tinambac, sakop kan cuarto distrito kan Camarines Sur iyo an enot na hornada kan cincuentang (50) mga banwaan sa Filipinas na benepisyaryo kan Angat Buhay Program kan Oficina kan Bise Presidente asin katuwang niya digdi iyo an RAF International Forwarding.\nIpinahayag pa na pigserne na an mga benepisyaryo base sa saindang pangangaipo asin kahagadan kan oficiales lokal na papangatamanan asin mapakinabangan an tabang na tinao sa sainda. (DPA)


Kulang ang nagvoto sa partylist | catanduanestribune.com news\nKulang ang nagvoto sa partylist\nposted 12-Jun-2019 ·\n1,474 views · 0 comments ·\nNgonian pa sana, an mga bag-ong alcalde na matocaw sa Hunyo 30 ihanda na an listahan kan saendang mga alipores na gusto macalaog sa municipio.\nIni tanganing pag-abot kan aldaw na an, mag-asumir na sinda sa saendang trabaho, lalo na an mga basurero, paralimpya sa calle y saod, y traffic aide.\nAn tolong trabahong ini pigahabuan pa naman kan cadaclan na aplicante, na an gusto aduman sinda magtocaw-tocaw sa maripot na oficina habang gakawat-kawat sa computer o cellphone ta libre an wifi.\nDapat tiponon na kan amo an mga nagtabang saiya sa campanya, enoton kalistaha an mga gustong magin basurero, parasighid o traffic aide. Gibohan na sinda nin mgaya da papeles tanganing pagtocaw ni alcalde, handa na sindang magtrabaho ora mismo.\nAn mga job-order man kan mga nadaog na alcalde, marinas na maghanap-hanap nan in malaogan habang amay pa. Ang mga naghudas sa amo, daeng problema ta sasapohon kan matocaw, he! he! he!\nIgua palan daang mga bag-ong elegidong alcalde na gustong mag-atender kan oath-taking kan mga lideres kan provincia.\nCaya daa an saendang pakihoron sa DILG, kung puedeng mag-enot na sinda sa pagsumpa y pag-ako kan mandato nin gobyerno bago pa mag Hunyo 30.\nDae daa puede, sabi kan DILG, y dapat na madagos an toma posisyon sa odto kan fechang ini. Iyo, puede daa magsumpa an bag-ong alcalde bago pa mag Hunyo 30 alagad sa odto sana kan Hunyo 30 puedeng gibohon an turnover kan mga responsibilidad y propriedades kan puesto.\nKung saendong hehelingon an mga numero sa pagvoto kan mga ciudadano kan islang maogma kan May 13, 2019 elections, marereparo na an labing dose mil an dae nagvoto sa gobernador o caya naivlaido an saendang voto.\nSiring man mas halangkaw an nawara na mga voto sa partylist, ta an nagvoto sana 92,229, kumpara sa total na nagvoto na 160,662, kulang nin labing 58,000.\nIni siguro causa kan kakulangan sa paguiromdom kan COMELEC, pati na an mga nasa presinto, sa mga votante na an suratan kan voto sa partylist nasa rikod kan mayor na mga candidato.\nKulang sa reparo, sayang an voto. Cotana duwa an congressman kan TGP kung nangyaring completo an voto caini.\nIguang reparo an sarong beteranong opisyal kan capitolyo.\nMarinas ngayang ngonian pa sana, pigatawan na ning panahon ni Cong. Hector an mga problema kan banwaan na naging sentro kan saiyang campanya.\nKasu nacaaguing semana, dinangog ni Manoy Hec an mga opisyales kan Dificelco pati kan Virac Waterless District.\nMagayon an paghororon tanganing maresolveran an brownout pati na an kapahaan sa tubig kan mga taga-Virac.\nAlagad, masyado daang naging halawig an miting. Inabot nin pangodto an hororon sa corriente.\nInabot man nin pasado alas cinco an orolay sa VIWAD.\nBako man daang sala ni Manoy Hec. An problema ogaring, an ibang imbitado dae man nin bitbit na papeles o document manongod sa isyu.\nAn Viwac Waterless District dae man ngani daang naipresentar na master plan na pigahagad ni Cong Hec tanganing maaksyonan y mapondohan oras na siya macatocaw.\nCotana daa, panghimagan na ni Manoy Hec an mga opisyal na dae handa sa masunod na pamiting niya.\nSayang an oras kan mga opisyales, pati na an fondo kan public o (dae na cabali si Nestor).\nSaro palan sa mgha suhestiyon sa pamiting sa tubig iyo an pagkua nin tubig sa Sto. Domingo river.\nKung an Padurog, Sibanhan o Cauayan gahubas kung mainiton, an Sto. Domingo daa dae nawaran nin tubig.\nKung an banwaan nahagas ta sa salog na ini gabulos an enterong ati, duhay asin basura na isinabod sa Dugui, Buyo y iba pang barangay, an ikua daang tubig paaguihon man sa filtration system.\nKakanghan nin daculang tangke diyan sa gilid kan salog na papanoon nin tubig sa paagui nin solar-powered pump.\nPalinigon ini nin manlaenlaen na filters bago iluwas sa tubo kan VIWAD.\nOras na mapondohan ini ni Manoc Hec y matapos an trabaho nin toltol, an enot na mainom kan tubig iyo si manedyer Abuab pati an enterong miembros kan board of directors.\nHahalaton ngona an sarong semana bago pabuluson an tubig para sa publico (pati macuapo ni Nestor). Harimbawang magculog an tulac ni manedyer Abuab y pag-iriba, sinda an mataltag nin ginalon na mineral water sa siete mil na customer kan VIWAD, he! he! he!


Home / Bicol News / Camarines Sur / News / pili / Iwal sa pulitika sa Pili, orog na nag-init\nIwal sa pulitika sa Pili, orog na nag-init\nBicol Standard Monday, July 03, 2017 Bicol News, Camarines Sur, News, pili\nKua ni Oscar Esmenda/BICOL STANDARD\nPILI, Camarines Sur 7/3/17 (Bicol Standard) – Nahulog na sa political propaganda an bakbakan ngonian sa banwaan kan Pili, Camarines entre kan lado ni Mayor Tomas Bongalonta Jr., asin grupo ni Acting Mayor Nong Regondola na suportado kan mayoriyang miembros kan Sangguniang Bayan. Kadamay digdi si dating alcalde Nonoy San Luis, na maski bako nang mayor, rugado pa sa taboga.\nSi Bongalonta na pinatawan nin 2ng bulan na preventive suspension ni Gov. Migz Villafuerte, sa recommendadyon kan Sangguniang Panlalawigan, suportado kan dai makulang sa cien mil na mga sigidores, sa pag lakaw pasiring sa atubangan kan Municipal Hall, tanganing i-denunciar an liderato ni Regondola.\nAn birada ni Bongalonta, kaya siya pig crusadahan kan saiyang mga kalaban sa politika, ta nagbungkalan niya an dakulang anomaliya kan dating alkalde na si Nonoy San Luis sa pag laog sa contrata sa computerization, na imbuelto an kantidad P13.5 milyon, na ramog-ramog daa nin anomaliya.\nAn fundo na ginamit digdi inutang sa Land Bank of the Philippines.\nKabale sa sinasahotan ni Bongalonta na nanginabang nin husto iyo si mga consejal kan banwaan na kakampi ni San Luis, na mayoriya incumbent pa guiraray sa panahon na ini.\nKabale digdi si Acting Mayor Regondola.\nMientrastanto, maroromdoman na an preventive suspension ki Bongalonta, mapadapit sa reklamong pag-abuso sa poder, kan numbrahan niya an sarong consejal kan barangay, na maging job order na empleado kan Pili.\nAn trabaho kan barangay kagawad iyo pagiging bodyguard asin alalay ni Bongalonta.\nAn complainant contra ki Bongalonta iyo si Punong barangay Yolanda Berina kan New San Roque, Pili.\nKasubagong aga, labing sangribo na mga segidores nin Bongalonta, kadaklan nagtrabahong mga job orders, na suboot dai natawan kan saindang sweldo, huli sa diringkilan kan saindang mga oficial.\nAn drama sa Capital town, nagpapadagos pa guiraray.\nSa parte kan PNP, ipinahayag ninda na “maximum tolerance” an saindang directiba, basta mayong mangyaring kariribokan.\nTinawan nin awad-awad na panahon an mga nag-tataboga na kakampi ni Bongalonta na magbitbit nin mga placards asin mag denunciar kan grupo ni Acting Mayor Regondola, ta ini parte kan saindang derecho sa lindong kan constitution, sabi kan pulis.\nTrankilo man an nangyaring actibidad kan Bongalonta group kasubagong aga.\nIwal sa pulitika sa Pili, orog na nag-init Reviewed by Bicol Standard on Monday, July 03, 2017 Rating: 5